AUSTRALIAN OPEN: Κλήρωση εν αναμονή... απέλασης του Τζόκοβιτς | Sportday Αθλητικές Ειδήσεις\nSD Team 13.01.22 | 07:48\nAUSTRALIAN OPEN: Κλήρωση εν αναμονή... απέλασης του Τζόκοβιτς\nΤην απόφαση του υπουργού Μετανάστευσης της Αυστραλίας, Άλεξ Χοκ περιμένουν οι διοργανωτές του Australian Οpen που πραγματοποίησαν την κλήρωση με τη συμμετοχή του Νόβακ Τζόκοβιτς.\nΤο ενδεχόμενο απέλασης του Νόβακ Τζόκοβιτς είναι η αιτία της καθυστέρησης έναρξης της κλήρωσης που τελικά έγινε κανονικά. Ουσιαστικά, οι διοργανωτές αγνοούν αν ο Τζόκοβιτς θα πάρει τελικά μέρος στους αγώνες.\nΤο ενδεχόμενο ο ελληνικής καταγωγής υπουργός Μετανάστευσης της Αυστραλίας να αποφασίσει εκ νέου ακύρωση της βίζας του Σέρβου καθυστέρησε τη διαδικασίας. Το ενδεχόμενο απουσίας του Νο1 τενίστα του κόσμου στο πρώτο τουρνουά Grand Slam της χρονιάς, το Australian Open, είναι ακόμα ορατό.\nΚαθυστέρησε για λίγο η κλήρωση του Australian Open εν αναμονή της απόφασής, ωστόσο τελικά διεξάγεται κανονικά.\nΔΙΑΒΑΣΤΕ ΕΠΙΣΗΣ: ΑUSTRALIAN OPEN: Τσιτσιπάς με Ίμερ, Τζόκοβιτς με Κετσμάνοβιτς\nΗ έφεση του Τζόκοβιτς\nΑξίζει να σημειωθεί ότι το σίριαλ μπορεί να έχει πολλά ακόμα επεισόδια. Ο ανταποκριτής της ΕΡΤ στην Αυστραλία, Αλέκο Μάρκελλο μετέδωσε ότι, μπορεί ο Τζόκοβιτς ακόμη κι αν ο Χοκ αποφασίσει την απέλασή του, να κάνει έφεση. Αυτό σημαίνει ότι έως την εκδίκασή της που μπορεί να γίνει ύστερα από καιρό, ο Σέρβος να αγωνιστεί κανονικά στο Australian Open.\nΧθες, ο Γάλλος δημοσιογράφος Φρανκ Ραμελά της L’Equipe που πήρε τη συνέντευξη από τον Νόβακ Τζόκοβιτς δύο μέρες αφότου ο Σέρβος νόσησε από κορωνοϊό, μίλησε για το τι συνέβη κατά τη συνάντησή τους.\nΕίπε ότι δεν έμαθε για τη νόσηση του Τζόκοβιτς παρά μόνο τη στιγμή που ο Τζόκοβιτς κρατήθηκε από τις Αρχές της Αυστραλίας στο αεροδρόμιο της Μελβούρνης.


τάξης | Πρωτοβουλια για την Αντισυστημικη Αριστερα\nPosts Tagged ‘τάξης’\nPosted: 25/11/2011 by Β.Χ. in ΚΚΕ, Πολιτική\nΕτικέτες: τάξης, εργατικής, εκλογές, εξουσία\nΝα αλλάξει ο συσχετισμός.Tο ΚΚΕ λέει ότι είναι κρισιμότατο και πρέπει να αλλάξει, πρέπει να γείρει η πλάστιγγα υπέρ της εργατικής τάξης…\nH συμμαχική κυβέρνηση ΠΑΣΟΚ – ΝΔ – ΛΑ.Ο.Σ. έδειξε πολύ γρήγορα, όπως ήταν αναμενόμενο, το αποκρουστικό της πρόσωπο, αφήνοντας στο λαό την ίδια πικρή γεύση, καθώς τα αντιλαϊκά μέτρα συνεχίζονται χωρίς την παραμικρή διακοπή και προαναγγέλλονται ακόμα χειρότερες θύελλες. Γεννιέται το ερώτημα: Θα μπορούσε να φέρει κάποια αλλαγή ή ανακούφιση για το λαό η αλλαγή κυβέρνησης; Κατηγορηματικά, όχι. Μήπως, αυτή η περιπόθητη ανακούφιση θα έρθει «αύριο», όταν μια νέα κυβέρνηση θα προκύψει από τις επερχόμενες εκλογές; Και πάλι, όχι. Αυτό βέβαια δε σημαίνει σε καμιά περίπτωση ότι ο λαός πρέπει να αδιαφορήσει για τις εκλογές όταν αυτές γίνουν. Το αντίθετο, μάλιστα. Να τις χρησιμοποιήσει για αλλαγή συσχετισμού σε όφελός του. Ομως, δεν πρέπει να έχει αυταπάτες ότι μπορεί να αλλάξει η εξουσία μέσα από μια εκλογική αναμέτρηση.\nΟι εκλογές αποτελούν απλώς μια καταγραφή του συσχετισμού των πολιτικών δυνάμεων. Και μάλιστα ακόμα κι αυτή η καταγραφή γίνεται μέσα από τα «παραμορφωτικά φίλτρα» του εκλογικού νόμου, των εκβιασμών και των διλημμάτων με τα οποία οδηγείται ο λαός μπροστά στην κάλπη. Είναι κρίσιμο ζήτημα ο συσχετισμός δύναμης; (περισσότερα…)


Corfu Weather & News: Βαδίζοντας στα… σύννεφα ! [Φωτό]\nΒαδίζοντας στα… σύννεφα ! [Φωτό]\nΟι περίφημες «Haiku Stairs» είναι ένα απότομο μονοπάτι στο νησί Oahu της Χαβάης, αλλά και ένα από τα πλέον διάσημα αξιοθέατα ανά τον κόσμο. Είναι γνωστό με την κοινή ονομασία «Μονοπάτι στον ουρανό» και συγκεντρώνει πλήθος κόσμου, όλες τις εποχές του χρόνου.\nΟι σκάλες σε μερικά σημεία είναι αρκετά απότομες που μερικές φορές μοιάζουν να εξαφανίζονται μέσα στα σύννεφα, που «αγκαλιάζουν» το βουνό, δίνοντας την εντύπωση ενός πραγματικά τρομακτικού αλλά και εκπληκτικού συνάμα τοπίου.


«Ξέρετε κάποιον καλύτερο στον κόσμο;» | Η Εφημερίδα των Συντακτών\nΠροχθές στο Γουότφορντ ο Μοχάμεντ Σαλάχ έκανε κοντρόλ μέσα στην περιοχή με το εξωτερικό φάλτσο, χόρεψε τρεις αμυντικούς, απέφυγε ακόμα έναν με επιτόπια ντρίμπλα και πλάσαρε στην απέναντι γωνία. Ακριβώς πριν από τη διακοπή, στο 2-2 με τη Σίτι, πέτυχε ένα αντίστοιχα όμορφο και δύσκολο γκολ σουτάροντας μάλιστα με το δεξί. Στο υψηλότερο επίπεδο του παγκοσμίου ποδοσφαίρου.\nΑναρωτιέται κανείς τι θα γινόταν αν αυτά τα γκολ τα έβαζε ο Λιονέλ Μέσι απέναντι στην Ανζέ ή τη Μονπελιέ. Αλλωστε όλοι θυμόμαστε όταν έκανε αντίστοιχα μαγικά παλιότερα σε ματς με κάθε Χετάφε και Οσασούνα. Απόλυτη αποθέωση. Τώρα που τα κάνει ο Αιγύπτιος... είναι απλώς Σάββατο. Κάπως έτσι πρέπει να σκέφτεται ο Γιούργκεν Κλοπ, που δεν ασχολήθηκε τόσο πολύ με το 5-0 επί των νεοφώτιστων (στο ντεμπούτο του Ρανιέρι στον πάγκο), αλλά με τον οίστρο του δεξιού εξτρέμ του: «Εκανε μια τρομερή εμφάνιση. Το γκολ που σημειώνει είναι ασύλληπτο όπως και η ασίστ στο γκολ του Μανέ. Είναι ο κορυφαίος και το βλέπετε όλοι. Δηλαδή ποιος είναι καλύτερος απ’ αυτόν; Δεν θα μιλήσουμε για την προσφορά του Μέσι και του Κριστιάνο στο παγκόσμιο ποδόσφαιρο. Αλλά αυτή τη στιγμή ο Σαλάχ είναι το νούμερο ένα».\nΜε δέκα γκολ σε ισάριθμες συμμετοχές φέτος, ο 28χρονος έχει ξεκινήσει φανταστικά τη σεζόν. Αλλά δεν είναι μόνο η παραγωγικότητά του, μα και όλη η ωριμότητα που εμφανίζει στο παιχνίδι του. Το συμβόλαιό του με τους «κόκκινους» λήγει το καλοκαίρι και ήδη έχει ξεκινήσει κουβέντα ανανέωσης. Στις πρώτες κρούσεις που έγιναν πριν από μερικούς μήνες υπήρξε διαφορά στο οικονομικό. Η Λίβερπουλ τώρα ετοιμάζεται να φέρει τον ατζέντη του παίκτη στο Λίβερπουλ για νέο κύκλο συνομιλιών και μια πρόταση που θα ξεπερνά τα 25.000.000 ευρώ ετησίως.\nΚάπως έτσι πέρασε σε δεύτερη μοίρα το χατ τρικ του Φιρμίνο, που μετά τον τραυματισμό του δείχνει ανεβασμένος. Στον προχθεσινό αγώνα αγωνίστηκε για μισή ώρα και ο Κώστας Τσιμίκας, κάτι που σημαίνει ότι ο Κλοπ τον υπολογίζει. Ως ρεζέρβα του Ρόμπερτσον βέβαια, αλλά είναι δεδομένο ότι θα συνεχίσει να του δίνει χρόνο συμμετοχής.\nΠάντως στη βαθμολογία πρώτη είναι η Τσέλσι, η οποία δεινοπάθησε και με μεγάλη δόση τύχης έφυγε νικήτρια με 1-0 από το Μπρέντφορντ. Οι γηπεδούχοι και νεοφώτιστοι ήταν αήττητοι για 15 ματς, είχαν φέρει το εκπληκτικό 3-3 με τη Λίβερπουλ και άξιζαν κάτι καλύτερα.\nΟμως είχαν τρία (!) δοκάρια και έναν εντυπωσιακό Μεντί που έκανε εφτά επεμβάσεις, οι περισσότερες εκ των οποίων πολύ δύσκολες και σημαντικές. Εν τέλει η ομάδα του Τούχελ έφυγε με τη νίκη χάρη σε γκολ του Τσίλγουελ στις καθυστερήσεις του πρώτου μέρους, τη στιγμή που ο Λουκάκου συμπλήρωσε έξι αγώνες δίχως γκολ.


Το Αφρικανικό Biltong | CookFood\nΔημοσιεύτηκε 19 Ιούλ, 2020 | σε Cookfoodpedia, Άρθρα και σκέψεις από Γιώργος Αναστόπουλος |\nΤο αφρικανικό biltong είναι ένα αποξηραμένο σνακ. Είναι ένα πικάντικο μοσχαρίσιο κρέας με αλμυρή επίγευση.\nΠροέρχεται από το Ολλανδικό bil που σημαίνει γλουτός και από τη λέξη tong που σημαίνει λωρίδα.\nΔημιουργήθηκε στη Νότιο Αφρική από Ολλανδούς αποίκους. Καθώς το κλίμα ήταν ζεστό, έπρεπε να βρουν τρόπο ώστε να συντηρήσουν το κρέας.\nΤελικά η μέθοδος που χρησιμοποίησαν ήταν αρχικά να κόβουν το κρέας σε λωρίδες πάχους 2 εκατοστών. Στη συνέχεια να τις βάζουν στο ξύδι για μία ημέρα. Μετά έβγαζαν το κρέας από το ξύδι, το στράγγιζαν και το πασπάλιζαν με πιπέρι και κόλιανδρο. Στη συνέχεια το έτριβαν στο αλάτι μέχρι να κολλήσει σε όλη του την επιφάνεια και το άφηναν για άλλη μία ημέρα.\nΣτο τέλος κρέμαγαν τις λωρίδες του κρέατος μέχρι να στεγνώσουν. Αυτό διαρκούσε από 7 έως 10 ημέρες. Το αποτέλεσμα ήταν σκληρό εξωτερικά και γευστικό εσωτερικά.\nΗ ξήρανση του κρέατος και των ψαριών ήταν απαραίτητη μέθοδος συντήρησης.\nΜετέπειτα στις αγροτικές κοινότητες της Αφρικής, τα ζώα που πέθαιναν από φυσικά αίτια ή κατά λάθος, τα έκοβαν και στέγνωναν τις σάρκες τους (τα βοοειδή σφαγιάζονταν σπάνια για τροφή. Τα χρησιμοποιούσαν συνήθως για όργωμα).\nΣτη Σουαζιλάνδη (πλέον Εσουατίνι) το αποκαλούν umcweba ή umcwayiba. Οι σπόροι κόλιανδρου, αποτελούν βασικό συστατικό για την προετοιμασία του καλού biltong.\nΣτη μαγειρική χρησιμοποιείται ως γαρνιτούρα σε σαλάτες, σούπες και λαχανικά. Επίσης ταιριάζει τέλεια με φρυγανισμένο ψωμί και ντομάτα. Πρέπει να κόβεται σε πολύ λεπτές φέτες με κοφτερό μαχαίρι.\nΟι chef το αναμιγνύουν ακόμη και σε πατέ.


ΑΕΛ: Ριστέφσκι, Μιλιντσεάνου και Μαρόσα μιλούν για τη νίκη επί του Εθνικού | Goal News Cy\nΑ' ΚΑΤΗΓΟΡΙΑΑΕΛ ΛΕΜΕΣΟΥΑΕΛ: Ριστέφσκι, Μιλιντσεάνου και Μαρόσα μιλούν για τη νίκη επί του Εθνικού\nΔηλώσεις στη σελίδα της ΑΕΛ μετά τη νίκη (1-0) επί του Εθνικού παραχώρησαν οι Κίρε Ριστέφσκι, Νικολάε Μιλιντσεάνου και Αμαντέι Μαρόσα. Οι τρεις ποδοσφαιριστές των γαλαζοκιτρίνων συμφώνησαν ότι ήταν ένας δύσκολος αγώνας, ενώ ο Σκοπιανός κεντρικός αμυντικός μίλησε και για το ντέρμπι της Τετάρτης (26/1) για το κύπελλο κόντρα στον Απόλλωνα.\n«Ναι, ήταν πολύ σημαντικός αγώνας για εμάς και πολύ σημαντικοί τρεις πόντοι για την ομάδα, για να πάρουμε αυτοπεποίθηση. Ήρθα την κατάλληλη στιγμή για να μπορέσουμε να συνεχίσουμε», είπε αρχικά, ενώ για το παιχνίδι με τον Απόλλωνα σημείωσε: «Ναι, αγωνιζόμαστε απέναντι στον Απόλλωνα, είναι ένα μεγάλο ντέρμπι. Γνωρίζουμε τι ακριβώς σημαίνει αυτός ο αγώνας και θα δώσουμε τα πάντα για να κερδίσουμε και να προχωρήσουμε στον θεσμό του κυπέλλου. Έχουμε πολύ καλές πιθανότητες και πάμε με όλη μας τη δύναμη γι’ αυτό τον αγώνα».\nΌσα δήλωσε ο Νικολάε Μιλιντσεάνου:\n«Κατ’αρχάς να πω ότι ήταν ένας δύσκολος αγώνας. Είμαστε πολύ χαρούμενοι που κερδίσαμε, καθώς ήταν πολύ σημαντικός για εμάς. Πρέπει να συνεχίσουμε έτσι, να συνεχίσουμε τη σκληρή δουλειά».\nΌσα δήλωσε ο Αμαντέι Μαρόσα:\n«Ήταν ένας δύσκολος αλλά σημαντικός αγώνας. Κάναμε τα πάντα για να έρθει η νίκη και οι τρεις βαθμοί και αυτό είναι που μετράει αυτή τη στιγμή. Θέλουμε την ψυχολογία και αυτές οι νίκες είναι που χρειάζεται η ομάδα τη δεδομένη χρονική στιγμή. Πρέπει να συνεχίσουμε τη σκληρή δουλειά και με πίστη στην ομάδα αλλά και στις δυνατότητες μας να παλέψουμε τον αγώνα της Τετάρτης και πιστεύω ότι θα τα καταφέρουμε».


H Ερινύς Ab aeterno. έγραψε: στις 15:09, 09-04-16:\nO Ρυζόγαλο . έγραψε: στις 15:24, 09-04-16:\nH Padme έγραψε: στις 15:38, 09-04-16:\nH Ερινύς Ab aeterno. έγραψε: στις 00:09, 10-04-16:\nO ultraviolence i look spooky but i'm really nice έγραψε: στις 00:36, 10-04-16:\nH methexys αυτή τη στιγμή δεν είναι συνδεδεμένη. Επαγγέλεται Φοιτητής/τρια και μας γράφει απο Ισλανδία (Ευρώπη). Έχει γράψει 7,761 μηνύματα.\nH methexys έγραψε: στις 00:46, 10-04-16:\nO Ρυζόγαλο . έγραψε: στις 09:20, 10-04-16:\nH Ερινύς Ab aeterno. έγραψε: στις 10:57, 10-04-16:\nO Ρυζόγαλο . έγραψε: στις 11:19, 10-04-16:\nH SkyBlu έγραψε: στις 19:43, 12-09-17:


Δευτέρα 10 Μαΐου 2021, 13:15\n- Τελευταία ενημέρωση: 10/05/2021, 13:32\nΤο «Your Face Sounds Familiar - All Star» αυτή την Κυριακή έφερε… λίγο νωρίτερα τη Eurovision στο σαλόνι μας!\nΤην Κυριακή 9 Μαΐου το «Your Face Sounds Familiar - All Star» ξεκίνησε με την παρουσίαση του τραγουδιού των Δημήτρη Κοντόπουλου, Arcade και Sharon Vaughn που θα εκπροσωπήσει την Ελλάδα στον φετινό διαγωνισμό της Eurovision. H Στεφανία Λυμπερακάκη, λίγο πριν ταξιδέψει στην Ολλανδία και το Ρότερνταμ, τραγούδησε για το «Your Face Sounds Familiar» το «Last Dance», σε μία ballad διασκευή, ενώ στο πιάνο τη συνόδευσε ο Δημήτρης Κοντόπουλος.\nΤο Make-A-Wish εκπληρώνει ευχές παιδιών με πολύ σοβαρές ασθένειες. Μια ευχή αποτελεί αναπόσπαστο μέρος του ταξιδιού για τη θεραπεία, γι’ αυτό και δεσμευόμαστε να εκπληρώνουμε την ευχή κάθε παιδιού που πληροί τα κριτήρια μας. Έρευνες καταδεικνύουν ότι τα παιδιά στα οποία έχει εκπληρωθεί η ευχή τους, μπορούν να ανακτήσουν τη σωματική και συναισθηματική δύναμη που χρειάζονται για να αντιμετωπίσουν μια πολύ σοβαρή ασθένεια. Περισσότερες πληροφορίες μπορείτε να βρείτε στην ιστοσελίδα: https://makeawish.gr/\nYour Face Sounds Familiar - All Star: Τι έδειξε το buzzer;\nΘανάσης Αλευράς - Χρησιμοποίησε τη «φοβερή κάρτα».\nΚρατερός Κατσούλης - Χρησιμοποίησε τη «φοβερή κάρτα».\nΛευτέρης Ελευθερίου - Ο Κουρέας της Σεβίλλης\nΗσαΐας Ματιάμπα - Sylvester\nΜπέττυ Μαγγίρα - Elvis Presley\nΜατθίλδη Μαγγίρα - Πάολα\nΚατερίνα Στικούδη - Χρησιμοποίησε τη «φοβερή κάρτα»\nΤάνια Μπρεάζου - Lara Fabian\nYour Face Sounds Familiar - All Star - Συντελεστές


ΙΚΑΡΙΟΛΟΓΟΣ: Προσοχή! Άμεση ανάκληση κατεψυγμένου προϊόντος από τον ΕΦΕΤ\nΑνάκληση κατεψυγμένου γαλέου\nΟ Ε.Φ.Ε.Τ και ειδικότερα η Περιφερειακή Διεύθυνση Ηπείρου, στο πλαίσιο του προγράμματος Επίσημου Ελέγχου για τα Βαρέα Μέταλλα έτους 2016, προέβη σε δειγματοληψία του κατεψυγμένου ιχθυηρού με την εμπορική ονομασία\n«ΓΑΛΕΟΣ ΦΕΤΑ ΙΣΠΑΝΙΑΣ» FAO ΙΝΔΙΚΟΥ 51/57, σε συσκευασία φέτας με ημερομηνία ελάχιστης διατηρησιμότητας 15/10/2017, που διακινείται από την εταιρεία ΓΟΓΓΑΚΗΣ ΑΕΒΕ (2ο χλμ εθν. Πέλεκα – Αλεπού, ΔΕΗ, Κέρκυρα). Από τις εργαστηριακές εξετάσεις που διενεργήθηκαν από την Χημική Υπηρεσία Ηπείρου και Δυτικής Μακεδονίας του Γ.Χ.Κ., διαπιστώθηκε ότι η περιεκτικότητα σε υδράργυρο υπερβαίνει το ανώτατo επιτρεπτό όριο όπως ορίζεται από τη σχετική νομοθεσία.\nΟ Ε.Φ.Ε.Τ ζήτησε την άμεση ανάκληση του συνόλου των σχετικών ποσοτήτων που αντιστοιχούν στις παρτίδες 1416/00364Α, 1416/00364Β, 1416/00364Γ, 1416/00364Δ 1416/00364Ε και 1416/00364Z και ήδη βρίσκονται σε εξέλιξη οι σχετικοί έλεγχοι. Καλούνται οι καταναλωτές, που έχουν προμηθευτεί το ανωτέρω προϊόν (η απεικόνιση του οποίου φαίνεται κάτωθι), να μην το καταναλώσουν.\nΑναρτήθηκε από sarados choutridis στις 7:09 μ.μ.


Ευχαριστήριο Τουριστικού Ομίλου Βέροιας – ΒΕΡΟΙΩΤΙΣΣΕΣ\n28 Μαρτίου, 2019 28 Μαρτίου, 2019 veriotises90\nΤο τμήμα Τροχαίας Βέροιας, τον διοικητή κ. Παρούτογλου Ιωσήφ και όλο το στελεχιακό δυναμικό για την άριστη συνεργασία στην Ποδηλατάδα και το Πάρκο Κυκλοφοριακής Αγωγής.\nΤον Γιάννη Μπόλη, τον Στέργιο Κωτούλα, τον Δημήτρη Σαμπρή μαζί με όλους τους ποδηλάτες του VeriaCyclingClub, τον Λάζαρο Κουμπουλίδη και όλους τους εθελοντές για την αμέριστη βοήθεια στην Ποδηλατάδα!\nΤο VespaClubκαι τη Μηχανοκίνητη Αθλητική Ομάδα Βέροιας για την υποστήριξη.\nΤον Κώστα Σταμούλη που βρίσκεται πάντα κοντά μας, αποτελώντας πηγή ενέργειας και έμπνευσης για τον ΤΟΒ.\nΤα καταστήματα ποδηλάτων ΠΕΙΡΟΥΝΑΚΗΣ και BBT- Τόλης Σκούταρης, για τα δωράκια που διέθεσαν στους λιλιπούτειους ποδηλάτες.\nΤον Αντώνη Νούσιο / MrTonyDonutsκαι τη VENUSγια τα σνακ που παρείχαν στους ποδηλάτες.\nΤο Φαρμακείο «Μουρτζίλα» για τη διάθεση κιτ πρώτων βοηθειών για τις ανάγκες της Ποδηλατάδας.\nΣτον ΤΟΒ έχουμε διαπιστώσει πως τα καλύτερα, τα ομορφότερα και τα πιο σημαντικά γίνονται πραγματικότητα με τις συνέργειες! Με αφορμή το φαινόμενο της Ανθισμένης Ροδακινιάς φιλοξενήσαμε στη Βέροια, 35 φωτογράφους από την Αθήνα. Τι να πούμε για τους ξενοδόχους της πόλης μας που άμεσα ανταποκρίθηκαν στην ανάγκη της φιλοξενίας και παραχώρησαν τα δωμάτια τους!\nΕυχαριστούμε Αμαλία – ΑΙΓΕΣ ΜΕΛΑΘΡΟΝ\nΕυχαριστούμε Κώστα – ΒΙΛΛΑ ΕΛΙΑ\nΕυχαριστούμε Τάσα – ΚΟΚΚΙΝΟ ΣΠΙΤΙ\nΕυχαριστούμε Αλέξανδρε – MAKEDONIA HOTEL\nΕυχαριστούμε Λεωνίδα – LOZITSI HOTEL\nΕυχαριστούμε Φλώρα – EN EARI HOTEL\nΤηνομάδατωνGreekInstagramerEvents, τηνΈλλη Αγιαννίδου, τον Γιώργο Βεργάδο και τη RitsaLitsaγια τη βοήθεια και τις επαφές με τους υπέροχους ανθρώπους που μας επισκέφθηκαν από την Αθήνα και όλη την Ελλάδα, λάτρεψαν τον τόπο μας και ήδη πλημμυρίζουν τα socialmediaμε φωτογραφίες από τη Βέροια.\nΤην Γκαλερί Παπατζίκου για τη ζεστή φιλοξενία της αναδρομικής έκθεσης φωτογραφίας με θέμα τις Ανθισμένες Ροδακινιές.\nΤην Ένωση Φωτογράφων ΚΔ Μακεδονίας για την άριστη συνεργασία και το διαρκές brainstormingπου γεννάει ιδέες, καθώς και τη FujiFilmγια τα δώρα του διαγωνισμού φωτογραφίας.\nΤην Αγγελική Γιαννάκη για τις υπέροχες ξεναγήσεις της στην πόλη της Βέροιας και στους Βασιλικούς Τάφους των Αιγών, την Εύη Μέσκα για την αξέχαστη ξενάγηση στην Εβραϊκή Συναγωγή και το VeriaVoltaγια την ξενάγηση δημοσιογράφων της Καθημερινής.\nΤον Τάσο Χαλκίδη για τις διευκολύνσεις και όλους τους αγρότες που τόσο φιλόξενα μας υποδέχτηκαν στα κτήματά τους.\nΤο Επιμελητήριο Ημαθίας, τον Δήμο Βέροιας και την Κοινοπραξία Ο.Π. Συνεταιρισμών Ν.Ημαθίας, για τη διαρκή υποστήριξη.\nΤα ΜΜΕ, τοπικά, πανελλαδικά και ανά τον κόσμο που δημοσίευσαν τις όμορφες εικόνες του κάμπου μας, διαφημίζοντας τη Βέροια σε όλα τα μήκη και πλάτη του πλανήτη!\nΤέλος, ευχαριστούμε από καρδιάς τους εκατοντάδες φίλους που συμμετείχαν στις δράσεις μας και τους χιλιάδες διαδικτυακούς φίλους που κοινοποιούν τις ομορφιές του τόπου που αναδεικνύει με τη δραστηριότητά του ο Τουριστικός Όμιλος Βέροιας.\nNext Παρουσίαση Βιβλίου: «ΓΙΑΝΝΗΣ ΡΙΤΣΟΣ: Πρώιμα ποιήματα και πεζά»


Αναβάθμιση και στελέχωση της Δ.Ο.Υ. Σιάτιστας & Αίτημα χαρακτηρισμού του οικισμού Ν. Καρδιάς ως αυτοδιοίκητου\nΔημοσιεύθηκε στις 04/03/2010 - Διαβάστηκε 0 φορές\nΤο έντονο πρόβλημα της υποστελέχωσης των κρατικών υπηρεσιών που ταλαιπωρεί καθημερινά τους πολίτες στην ελληνική περιφέρεια επανέφερε με ερώτησή του προς τον Υπουργό Οικονομικών, κ. Γεώργιο Παπακωνσταντίνου, ο βουλευτής Γιώργος Κασαπίδης.\nΕιδικότερα, ο κ. Κασαπίδης αναφέρεται στην περίπτωση της Δ.Ο.Υ. Σιάτιστας, η υποστελέχωση της οποίας επιδεινώνεται διαρκώς, δυσχεραίνοντας έτσι την εξυπηρέτηση του μεγάλου αριθμού επιχειρήσεων που δραστηριοποιούνται στην περιοχή, αλλά και προκαλώντας ανησυχία στους πολίτες που βιώνουν καθημερινά την απομόνωση και την αδιαφορία του κέντρου για την αποδυνάμωση της περιφέρειας.\nΕπίσης, ο κ. Κασαπίδης κατέθεσε προς τον Υπουργό Εσωτερικών, Αποκέντρωσης και Ηλεκτρονικής Διακυβέρνησης, κ. Ιωάννη Ραγκούση, αναφορά σχετική με αίτημα της Συντονιστικής Επιτροπής Νέας Καρδιάς Κοζάνης για το χαρακτηρισμό του εν λόγω οικισμού ως αυτοδιοίκητου από τριμελές συμβούλιο με την επωνυμία “Τοπικό Συμβούλιο Νέας Καρδιάς Κοζάνης”.\nΑκολουθεί το πλήρες κείμενο της ερώτησης, όπως κατατέθηκε στη βουλή.\nΘΕΜΑ: Αναβάθμιση και στελέχωση της Δ.Ο.Υ. Σιάτιστας\nΤο φαινόμενο της υποστελέχωσης διάφορων δημόσιων υπηρεσιών προκαλεί σοβαρότατα προβλήματα στην εξυπηρέτηση των πολιτών. Τα προβλήματα αυτά δε, είναι ιδιαίτερα έντονα στην ελληνική περιφέρεια, με αποτέλεσμα να μην απολαμβάνουν οι πολίτες αντίστοιχο επίπεδο εξυπηρέτησης με εκείνους των μεγάλων αστικών κέντρων.\nΧαρακτηριστικό παράδειγμα αποτελεί η Δ.Ο.Υ. Σιάτιστας, η οποία, ως η τρίτη μεγαλύτερη του Ν. Κοζάνης και παρά την υποστελέχωσή της, εξακολουθεί να εξυπηρετεί καθημερινά μεγάλο αριθμό επιχειρήσεων.\nΕπειδή όλοι οι πολίτες δικαιούνται να απολαμβάνουν το ίδιο επίπεδο κρατικής μέριμνας και εξυπηρέτησης,\nΕπειδή η αποκέντρωση είναι απαραίτητη πολιτική για την βιωσιμότητα της ελληνικής υπαίθρου,\nΕπειδή κρίνεται απολύτως αναγκαία, όχι μόνο η επαρκής στελέχωση, αλλά και η αναβάθμιση της εν λόγω υπηρεσίας,\nΣυμμερίζεται την αγωνία των πολιτών ανά την ελληνική περιφέρεια που βλέπουν τις δημόσιες υπηρεσίες —και επομένως την παρουσία του κράτους— να αποδυναμώνονται συνεχώς;\nΠροτίθεται να αποδείξει έμπρακτα τη δέσμευση της Κυβέρνησης για αποκέντρωση και ενδυνάμωση της ελληνικής υπαίθρου;\nΑντιλαμβάνεται ότι η ανάγκη για την αναβάθμιση των οικονομικών υπηρεσιών, εν μέσω της προσπάθειας για τη βελτίωση των δημοσιονομικών εσόδων, είναι επιτακτικότερη από ποτέ;\nΠροβλέπεται η άμεση στελέχωση της ΔΥΟ Σιάτιστας προκειμένου να εξυπηρετηθούν οι ανάγκες των τοπικών επιχειρήσεων;


Ιστορίες Δρομέων : Ο δικός μου Μαραθώνιος - Running Magazine\nΑρχική Athens Marathon Ιστορίες Δρομέων : Ο δικός μου Μαραθώνιος\nΙστορίες Δρομέων : Ο δικός μου Μαραθώνιος\n8 Νοεμβρίου 2015.\nΜε το ζόρι ανεβαίνω τα σκαλιά για να βρεθώ στις εξέδρες του Παναθηναϊκού σταδίου. Οι τελευταίες χημειοθεραπείες μπορεί να με είχαν καταβάλει σωματικά αλλά σε λίγο θα καμάρωνα με την γυναίκα μου το γιό μας 13 ετών να τερματίζει το πρώτο του «δεκάρι». Tον αγκάλιασα και κατευθυνθήκαμε ξανά στις εξέδρες για να δούμε τον τερματισμό των μαραθωνοδρόμων. Η συγκίνηση συνεχίζει βλέποντας την υπερπροσπάθεια τους. Σίγουρα όλοι έδωσαν τον καλύτερο εαυτό τους και πολλοί έφτασαν ή και ξεπέρασαν τα σωματικά όριά τους. Αυτή την μέρα έδωσα μια υπόσχεση στον εαυτό μου. Όχι μόνο να ξεπεράσω και εγώ την αρρώστια μου αλλά να μπω του χρόνου στο στάδιο ως μαραθωνοδρόμος.\nΗ βόλτα στον πεζόδρομο του Περιστερίου ένα μήνα μετά για τα χριστουγεννιάτικα δώρα με δυσκολεύει. Οι χημειοθεραπείες, τουλάχιστον οι ζόρικες , επιτέλους τέλειωσαν, όμως οι επιπτώσεις τους δρουν σωρευτικά. Είχα δε αρχίσει και τον κύκλο των ακτινοβολιών. Υποσχέθηκα στην οικογένεια να πάμε διακοπές τα Χριστούγεννα που το προηγούμενο καλοκαίρι λόγω των συνθηκών δεν μπορέσαμε να πάμε. Άραγε, θα τα καταφέρω ?\nΦαίνεται ότι όταν βλέπεις πόσο εύθραυστη είναι η ζωή τότε μόνο προσπαθείς να την ρουφήξεις και να κάνεις πράξη αυτά που πραγματικά θέλεις και ονειρεύεσαι. Έτσι μετά τη Χριστουγεννιάτικη απόδραση στην Αριδαία, οι Απόκριες του 2016 με βρίσκουν με την κόρη μου στο Λονδίνο. Υπέροχες μα συνάμα κουραστικές βόλτες σε όλα τα μουσεία και τα αξιοθέατα της πόλης, ένα γεμάτο εκπληκτικό τετραήμερο. Είδα και πολλούς να τρέχουν στους δρόμους του Λονδίνου και ιδιαίτερα στο Hyde Park, και θυμήθηκα την υπόσχεση που έδωσα στον εαυτό μου να τρέξω τον Αυθεντικό. Με την επιστροφή ξεκίνησα και την «προπόνηση», λέμε τώρα. Στην αρχή μου κοβόταν η ανάσα, δεν μπορούσα να αναπνεύσω παρότι ο ρυθμός ήταν απελπιστικά αργός. Σταδιακά όμως άρχισα να βελτιώνομαι, με ρυθμό πιο αργό από όταν πρωτοξεκίνησα να τρέχω 2-3 χρόνια πριν. Δεν ξέρω αν φταίνε οι θεραπείες ή η κορτιζόνη και τα άλλα φάρμακα που κάθε λίγο παίρνω.\nΤέλη Μαίου και εκμεταλλευόμενος ένα επαγγελματικό ταξίδι βρίσκομαι με την γυναίκα μου στην Πράγα. Σιγά σιγά, κατάφερα και τρέχω συνεχόμενα γύρω στα 40 λεπτά!!. Εκπληκτικό το συναίσθημα να τρέχεις ξημερώματα μέσα στο ιστορικό κέντρο της Πράγας και στο πάρκο που βρίσκεται δυτικά και δίπλα στο κάστρο. Το τρέξιμο άρχισε να με γεμίζει και πάλι με χαρά και ευεξία. Δεν ήταν πια μόνο το πείσμα να τα καταφέρω.\nΤο καλοκαίρι η βελτίωση συνεχίστηκε. Μπήκε το πρόγραμμα προετοιμασίας για τον Μαραθώνιο και τα πρώτα long run. Αρχές Σεπτέμβρη και εκμεταλλεύομαι ένα νέο επαγγελματικό ταξίδι στην Βιέννη με την σύζυγο. Εννοείται ότι το πρόγραμμα έστω και δύσκολα τηρείται κατά γράμμα. Long run 21κ στο Pratter σε ένα τεράστιο καταπράσινο πάρκο γεμάτο καστανιές που νομίζω ότι ήταν το τρέξιμο που ευχαριστήθηκα περισσότερο από όλα όσα έχω κάνει μέχρι τώρα. Αργότερα μέσα στο μήνα θα έκανα επιτέλους και την τελευταία «ελαφριά» χημειοθεραπεία. Οκτώβρης στην καρδιά της προετοιμασίας και ο νυχτερινός ημι-μαραθώνιος Θεσσαλονίκης μπήκε στα πλάνα (2:19)\nΚαι ενώ πίστευα ότι όλα εξελίσσονται ομαλά και παρά το γεγονός ότι οι εξετάσεις μου ήταν καλές και δεν άφηναν υπόνοιες για μετάσταση, η γιατρός μου στο άκουσμα ότι θα τρέξω μαραθώνιο κυριολεκτικά αφήνιασε. Τι για τα αγγεία που έχουν αλλοιωθεί από τις χημειοθεραπείες μου μίλησε, για την ισορροπία στη σύσταση του αίματος, για το συνολικό σοκ που υπέστη το σώμα μου, για την ευαισθησία που έχει η καρδιά μετά από όλα αυτά, το ρίσκο που αναλαμβάνω και ότι δεν πρέπει να ζοριστώ…. και καθώς άκουγα όλα αυτά μου ήρθαν ξαφνικά μπροστά μου όλες εκείνες οι αγωνίες που ένοιωσα κάπου ενάμιση χρόνο πριν: για το τι θα γίνουν τα παιδιά μου αν τα πράγματα δεν πάνε καλά, αν θα μπορέσω να κρατήσω την δουλεία μου, αν αντέξουμε οικονομικά, αν, αν , αν.\nΌμως θυμήθηκα και πως αντιμετώπισα τελικά το όλο θέμα. Θυμήθηκα το πείσμα μου και την απόφασή μου να παλέψω μέχρι τέλους, την αφοσίωσή μου στις οδηγίες των γιατρών και στην κατά γράμμα τήρηση του προγράμματος θεραπειών. Έκλεισα τα μάτια σε όλα τα βότανα και τις εναλλακτικές που υπόσχονταν γρήγορα θαύματα και άμεση θεραπεία. Με αισιοδοξία και χαμόγελο αντιμετώπιζα την κάθε μέρα ξεχωριστά και μάλιστα αποφάσισα να την απολαμβάνω. Ακόμη και στη δουλεία μου σε μια δύσκολη επαγγελματική συγκυρία την καθημερινή δυσκολία την μετέτρεπα σε πρόκληση. Αποφάσισα να μην πιέζω υπερβολικά τα παιδιά μου για διάβασμα, να απολαμβάνω τις Κυριακές και τις μέρες που ήμουν καλά, να ταξιδεύω, να χορεύω και να τρέχω όσο μπορώ. Αποφάσισα να απομακρυνθώ από ότι με πληγώνει, να κλείσω την τηλεόραση, τον υπολογιστή και να κερδίσω όσο περισσότερο χρόνο γίνεται.\nΚυριακή 13 Νοέμβρη 2016.\nΞεκινώντας από τον Μαραθώνα έπειτα από 5:39 λεπτά μπαίνω πανευτυχής στο Παναθηναϊκό στάδιο, πιο σοφός, πιο δυνατός, ίσως και πιο ανθρώπινος, στον επίλογο, εύχομαι, αυτού του προσωπικού μου μαραθωνίου.\nΠροηγούμενο άρθροΑποτελέσματα Αγώνων Δρόμου Κυριακή 27 Νοεμβρίου 2016\nΕπόμενο άρθροΚάταγμα πίεσης (stress fracture)\nΜαραθώνιος Αθήνας 2017 : Ανάλυση διαδρομής Μαραθωνίου Χιλιόμετρο – Χιλιόμετρο\nΜαραθώνιος 2014: Αυτός είναι ο νικητής – Felix Kandie


Γυναικεία Ιερά Μονή που ιδρύθηκε από τη Μονή Φιλοθέου. Βρίσκεται στο νότιο τμήμα του νησιού και είναι ένα από τα μεγαλύτερα μοναστήρια της Θάσου. Χτισμένο στην άκρη του γκρεμού, πάνω από έναν άγριο όρμο, προσφέρει ένα μοναδικό θέαμα.\nΣτη Μονή φυλάσσεται ένα κομμάτι του Αγίου Υλικού, δηλαδή μέρος των καρφιών στα οποία σταυρώθηκε ο Χριστός, ενώ η έκθεσή του είναι πολύ πλούσα. Απαιτείται η τήρηση κάποιου ενδυματολογικού κώδικα ευπρέπειας, ενώ στην είσοδο προσφέρονται ρούχα για όσους δεν έχουν προετοιμαστεί σωστά.\nΣύμφωνα με τη θρησκευτική παράδοση, ο ίδιος ο Άγιος Λουκάς ασκήτεψε και αγίασε στη Μονή του Αρχαγγέλου Μιχαήλ.Για τους κατοίκους της Θάσου, η Μονή Αρχαγγέλου Μιχαήλ είναι το προσκύνημα του νησιού τους και ο Αρχάγγελος Μιχαήλ θεωρείται προστάτης τους. Εορτάζει στις 8 Νοεμβρίου, γιορτή του Αρχαγγέλου και την Τρίτη του Διακαινήσιμου


24/09/2021 - 12:45μμ\nΣτα χρόνια μας, πρέπει να μην το ξεχνάμε, το ζήτημα δεν είναι πια αν θα γράφουμε καθαρεύουσα ή δημοτική. Το τραγικό ζήτημα είναι αν θα γράφουμε ή όχι ελληνικά ή ένα οποιοδήποτε ελληνόμορφο εσπεράντο. Δυστυχώς όλα γίνονται σαν να προτιμούμε το εσπεράντο∙ σαν να θέλουμε να ξεκάνουμε με όλα τα μέσα τη γλώσσα μας».\nΑυτά ειπώθηκαν πριν από 60 χρόνια από τον τροπαιούχο νομπελίστα μας ποιητή Γεώργιο Σεφέρη, σε μια εποχή που μακαρίζεται σε σχέση με την δική μας.\nΔεν έχουμε μέλλον ως λαός ιστορικός με αυτά που συμβαίνουν στην εκπαίδευση. Οι νεκροθάφτες της πατρίδας ρίχνουν τις τελευταίες φτιαριές. Κουραστήκαμε, σιχαθήκαμε τις μεταρρυθμίσεις, τις αναγεννήσεις και τις επανακινήσεις τους.\nΤα σχολεία δεν είναι πλέον ελληνικά. Είναι «δομές φιλοξενίας» ανέστιων πνευματικά νέων που απλώς μιλούν ελληνικά και αυτά σπασμένα. Εισάγονται νέα εκπαιδευτικά αντικείμενα και έχεις την εντύπωση ότι απευθύνονται σε σχολείο που στεγάζεται στα γραφεία του ΟΗΕ.\nΜε τυμπανοκρουσίες, στις οποίες καταφεύγουν όλοι οι αναζητούντες εκλογική πελατεία, εξαγγέλθηκε φέτος η εισαγωγή των «Εργαστηρίων Δεξιοτήτων». Προβλέπονται 3 ώρες εβδομαδιαίως για τις Α’ και Β’ τάξεις του Δημοτικού, 2 για τις Γ’ και Δ’ και 1 ώρα για τις Ε’ και Στ’. Μάλιστα περιορίστηκε το μάθημα της Γεωγραφίας στις δύο τελευταίες τάξεις σε 1 ώρα την εβδομάδα για να χωρέσουν οι… δεξιότητες. Τι την θέλουμε την Γεωγραφία εξάλλου;\nΟ Τσίπρας έλεγε ότι το Αιγαίο δεν έχει σύνορα και ξεπουλούσε την Μακεδονία. Ο νυν, αναμασά το σαθρό και ευτελές περί συνέχειας του κράτους και αφήνει αναπάντητες τις τρισάθλιες προσβολές που εκτοξεύουν νυχθημερόν τα μεμέτια της Άγκυρας. Όσο λιγότερη Γεωγραφία μαθαίνουν τα παιδιά, μάθημα πατριδογνωσίας και αυτό, τόσο ευκολότερα και άνευ αντιστάσεως, παραδίδεις ελληνίδες χώρες. Η Γεωγραφία διδάσκει σύνορα και η Ιστορία τα θωρακίζει με το λιβάνι των αγώνων του λαού μας για ελευθερία.\nΕρωτώ: Διαβάζουμε κάτι που να έχει ελληνική ιθαγένεια; Μια «δράση», όπως αρέσκονται να τις ονομάζουν, για την γλώσσα, την ιστορία μας, την πίστη των Πατέρων μας, την ιερότητα της οικογένειας; Σε ποια χώρα ζούμε; Στην Δανία ή στο Λουξεμβούργο;\nΠοιος θα υπερασπιστεί αύριο την πατρίδα, αν οι Τούρκοι και τα πειθήνια ενεργούμενά τους, τα τσιράκια των Βαλκανίων που καταπλακώνουν τα βόρεια σύνορά μας, ανοίξουν την πόρτα του τρελοκομείου και μας επιτεθεί; Οι διαφορετικότητες, οι οικολόγοι ή οι σεξουαλικώς διαπαιδαγωγούμενοι;\nΠαρέθεσα στον πρόλογο τα λόγια του Σεφέρη για την γλώσσα μας. Εισάγεται από το νηπιαγωγείο φέτος η εκμάθηση της αγγλικής γλώσσας.\nΓιατί; Σήμερα τα αγγλικά διδάσκονται πολύ περισσότερες ώρες, αν προσθέσουμε και τα φροντιστήρια, απ’ ότι τα ελληνικά. Τα νήπια σχεδόν συλλαβίζουν την μητρική τους γλώσσα, με την σχολική ζωή διευρύνουν και εμπλουτίζουν το λεξιλόγιό τους, γιατί τα συγχύζουμε με την διδασκαλία της αγγλικής; Δεν αρκεί που την συναντούν παντού;\nΚάποτε, για να δούμε τι μας κανοναρχούν οι σπουδαίοι του Γένους, ο Καποδίστριας, έλαβε υψηλό χρηματικό ποσό από τους Έλληνες της Μαριούπολης. Αρνήθηκε να το δεχτεί και για να μην τους προσβάλλει, τους είπε: «…δέχομαι το δώρο σας, αλλά με τον όρο να καταθέσετε αυτά τα χρήματα σε τράπεζα και με τους τόκους να προσλάβετε Έλληνα διδάσκαλο για να σας διδάσκει την μητρική σας γλώσσα.\nΓιατί αποτελεί εντροπή, όντας Έλληνες στη καταγωγή, στο φρόνημα και στη θρησκεία, να αγνοείτε την ευγενέστερη και πλουσιώτερη γλώσσα του κόσμου, που την διδάσκονται τόσοι άλλοι αλλοεθνείς». (περ. «Πειραϊκή Εκκλησία», τ. 31ο, σελ. 49). Εντροπή και τω καιρώ ετούτω, όντας Έλληνες(;), να μην διδάσκουμε στα παιδιά μας την ευγενέστερη γλώσσα του κόσμου. Γιατί να μην βάλουμε τα αρχαία ελληνικά, σε παιγνιώδη μορφή, τους μύθους του Αισώπου και την πανωραία ετυμολογία μας στην Ε’ και Στ’ Δημοτικού;\nΝα λες στους μαθητές, για παράδειγμα, ότι η λέξη «συγχωρώ» είναι από την πρόθεση «συν», που προϋποθέτει την παρουσία και άλλου δίπλα σου και το ρήμα «χωρώ», άρα συγχωρώ, ίσον έχω χώρο και για σένα, στάσου κοντά μου, πλησίον μου; Γιατί να μην γνωρίσουν οι μαθητές ότι στα ετυμολογικά της φυλλώματα, η γλώσσα μας κρύβει το ήθος, την καλλιέργεια και την ευγένεια του πάλαι ποτέ φωτοδότη λαού μας;


Hippolytushoef - Ξενοδοχεία\nHippolytushoef: Αναζήτηση ξενοδοχείων\nΔείτε ξενοδοχεία για Hippolytushoef στο χάρτη\nHippolytushoef: Εξερευνήστε την πόλη\nΌ,τι και αν σας αρέσει, αυτός ο προορισμός (Hippolytushoef) έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Hippolytushoef), αλλά δεν θα χρειαστεί να πάνε μακριά, για να επισκεφτούν μέρη όπως: Ζωολογικός Κήπος Landgoed Hoenderdaell.\nHippolytushoef: Πού να μείνετε\nΌσο και αν σχεδιάζετε να διαμείνετε, ο προορισμός αυτός (Hippolytushoef) έχει καταλύματα για κάθε τύπο ταξιδιώτη. Υπάρχουν 21 ξενοδοχεία στην περιοχή (Hippolytushoef) και μπορείτε να βρείτε έως και 26 προσφορές δωματίων στη Hotels.com, ορισμένες εκ των οποίων με έκπτωση έως και 30%. Οι τιμές δωματίων μας ξεκινούν από 19 USD τη νύχτα και παρακάτω θα βρείτε τα ξενοδοχεία αναλυτικά με βάση την αξιολόγηση με αστέρια σε Hippolytushoef, καθώς και στη γύρω περιοχή:\n• 34 Ξενοδοχεία 4 αστέρων από 40 EUR την ημέρα\n• 57 Ξενοδοχεία 3 αστέρων από 43 EUR την ημέρα\nHippolytushoef: Πότε να πάτε


Μεζεδοκαμώματα, Τρίκαλα - Κριτικές εστιατορίων - Tripadvisor\n454 κριτικές#1 από 90 εστιατόρια (Τρίκαλα)€€ - €€€ΘαλασσινάΕλληνικήΚατάλληλο για χορτοφάγους\nΥψηλάντου 16-18, Τρίκαλα 42 132 Ελλάδα+30 2431 076741ΙστότοποςΜενού\n4,0 455 κριτικές\nΝο 1 από 90 Εστιατόρια - Τρίκαλα\nΥψηλάντου 16-18, Τρίκαλα 42 132 Ελλάδα\nΗ ΚΟΡΥΦΗ ΤΟΥ ΕΒΕΡΕΣΤ καμία φορά βρίσκεται εκεί που δεν το περιμένεις!!Κι όμως το φαγητό σε αυτό το μαγαζί εκεί με πήγε.Παιδια μπράβο σας,συνεχίστε με τον ίδιο ζήλο και την ευγένεια που έχετε!!!Το έχουμε ανάγκη στην εποχή που ζούμε!!!\nΤέλειο φαγητό , νόστιμο, με μεγάλες μερίδες ωραίους μεζέδες και καλές τιμές . Τι άλλο να θέλει κάποιος\nΉταν όλα υπέροχα.. Το σέρβις, το φαγητό ακόμη και το χειροποίητο επιδόρπιο που σερβίρουν.. Όλα ήταν καταπληκτικα!!!\nΩραία φαγητά Καλή εξυπηρέτηση πελατών στα Μανάβικα των Τρικάλων για της γεύσης του Μαγαζιού του...θα ξανάρθουμε σίγουρα\nΩριαία φαγητά λ..άψογη εξυπηρέτηση με χαμόγελο και όρεξη για αυτό π κάνουν πάνω απ' όλα ..σας ευχαριστούμε πολύ για όλα ..\nΣας το προτείνω ανεπιφύλακτα όλα τα φαγητά είναι καταπληκτικά και οικονομικά το πρόσωπο άψογο και εξυπηρετικό!!!\nΠολύ ευχάριστος χώρος με μεγάλα και κυριως πολύ γευστικά και νόστιμα πιάτα. Πολύ καλή και γρήγορη εξυπηρέτηση !\nΤο φαγητό εξαιρετικό, τα παιδιά μας σέρβιραν με χαμόγελο. Σίγουρα αξιζει μια σταση. Φιλικο περιβαλλο!!!\nΌτι και να πεις για τα μεζεδοκαμωματα είναι λίγο το μαγαζί δεν συγκρίνετε με τίποτα, γεύσεις απίθανες και άριστη εξυπηρέτηση!!!\nΠολύ όμορφη ατμόσφαιρα και φιλικό περιβάλλον ! Το σέρβις πολύ γρήγορο και όλο το προσωπικό ευδιάθετο !! Οι γεύσεις μας έκαναν ευχάριστη εντύπωση και μείναμε όλοι ευχαριστημένοι ,όπως και με τις τιμές ! Σίγουρα θα επισκεφτούμε ξανά τα μεζεδοκαμωματα όταν βρεθούμε στα Τρικαλα !\nΛάβετε γρήγορα απαντήσεις από το προσωπικό του Μεζεδοκαμώματα και από προηγούμενους επισκέπτες.\nΣυχνές ερωτήσεις για: Μεζεδοκαμώματα\nΤο Μεζεδοκαμώματα προσφέρει φαγητό σε πακέτο;\nΝαι, το Μεζεδοκαμώματα προσφέρει υπηρεσίες παράδοσης φαγητού σε πακέτο.\nΤο Μεζεδοκαμώματα προσφέρει διανομή κατ’ οίκον;\nΝαι, το Μεζεδοκαμώματα προσφέρει υπηρεσίες διανομής φαγητού κατ’ οίκον.\nΤο Μεζεδοκαμώματα εφαρμόζει μέτρα ασφαλείας λόγω του COVID-19;\nΝαι, το Μεζεδοκαμώματα λαμβάνει προφυλάξεις για τον COVID-19. Μια πλήρης λίστα είναι διαθέσιμη στην ενότητα «προφυλάξεις ασφαλείας» της σελίδας.\nΠοια είναι η βαθμολογία του Μεζεδοκαμώματα;\nΤο Μεζεδοκαμώματα έχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


BUZZLIFE, 28/05/2020 (τελευταία ενημέρωση 9:58)\nΗ πρόσληψη υδατανθράκων συστήνεται γενικά να αποφεύγεται σε μια διατροφή για τον έλεγχο του βάρους. Ειδικά δίαιτες όπως η Keto και η Atkins σχεδόν απαγορεύουν την κατανάλωση τροφών με υδατάνθρακες.\nΣύμφωνα με τους ειδικούς ωστόσο, η εξαιρετικά χαμηλή πρόσληψη υδατανθράκων μπορεί να αποβεί εξίσου επικίνδυνη για την υγεία, όσο και η άμετρη κατανάλωσή τους.\nΑυτό συμβαίνει επειδή όλοι οι υδατάνθρακες δεν είναι ίδιοι. Η ζάχαρη μπορεί να προκαλέσει αύξηση του βάρους, δεν ισχύει όμως κάτι τέτοιο για το άμυλο και τις φυτικές ίνες. Ειδικά οι φυτικές ίνες, επειδή αργούν να αφομοιωθούν από το πεπτικό, βοηθούν σημαντικά τη διαδικασία της πέψης, προκαλούν αίσθημα κορεσμού και προστατεύουν από πολλές παθήσεις.\nΕπιπλέον, βιταμίνες και μέταλλα, όπως το μαγνήσιο, το κάλιο και το ασβέστιο, συστατικά απαραίτητα για το σώμα και τον εγκέφαλο, δύσκολα μπορεί να τα πάρει κανείς από μια διατροφή χωρίς υδατάνθρακες\nΔημητριακά ολικής αλέσεως: Διαφέρουν από τα επεξεργασμένα δημητριακά επειδή περιέχουν τον εξωτερικό φλοιό του καρπού, το ενδοσπέρμιο και το φύτρο, και είναι πλούσια σε πρωτεΐνες και φυτικές ίνες. Σύμφωνα με έρευνες, τα δημητριακά ολικής αλέσεως μειώνουν τον κίνδυνο εγκεφαλικού επεισοδίου, ενώ βοηθούν στη ρύθμιση της αρτηριακής πίεσης και του κινδύνου εμφάνισης διαβήτη. Η βρόμη, το σιτάρι και το καστανό ρύζι είναι γνωστά δημητριακά ολικής αλέσεως, αλλά δεν είναι τα μόνα. Δοκιμάστε να προσθέσετε περισσότερο κριθάρι και κινόα στα γεύματά σας.\nΦρούτα: Συχνά απαγορεύονται σε δίαιτες με χαμηλή περιεκτικότητα σε υδατάνθρακες, καθώς περιέχουν φυσικά σάκχαρα. Όταν καταναλώνονται όμως ολόκληρα, αντί να αναμιγνύονται για την παρασκευή χυμών και smoothies, είναι ωφέλιμα για την υγεία. Η κατανάλωση ενός μήλου με τη φλούδα παρέχει διπλάσιες φυτικές ίνες, 25% περισσότερο κάλιο και 40% περισσότερη βιταμίνη Α, απ’ ότι αν καταναλωθεί χωρίς τη φλούδα.\nΓλυκοπατάτες: Είναι πλούσιες σε βιταμίνες A, B6 και C. Επειδή έχουν όμως υψηλό γλυκαιμικό δείκτη, ο οποίος μπορεί να οδηγήσει σε προσωρινή αύξηση του σακχάρου στο αίμα, πρέπει να καταλανώνονται με μέτρο. Αντί για ψήσιμο ή τηγάνισμα είναι προτιμότερο να τις βράζετε με τη φλούδα για 20 λεπτά για να διατηρούν τα θρεπτικά συστατικά τους.\nΌσπρια: Αποτελούν εξαιρετικές πηγές καλών υδατανθράκων αργής πέψης και είναι πλούσια σε φυτικές ίνες, βιταμίνες, μέταλλα, πρωτεΐνες και φυτοχημικές ενώσεις που βοηθούν στη μείωση της φλεγμονής στο σώμα και στην πρόληψη του καρκίνου. Ο αρακάς και τα ρεβίθια είναι πλούσια σε κάλιο, πρωτεΐνες και φυλλικό οξύ, το οποίο είναι απαραίτητο για την ανάπτυξη των κυττάρων.\nΜπέιλ: «Δεν καταλαβαίνω τις αποδοκιμασίες»Με παράκαμψη Βουλής οι εγγυήσεις για δάνεια\nBUZZLIFE ΣΤΗΝ ΚΟΥΖΙΝΑ- 4 λάθη που μπορεί να κάνεις στο ψήσιμο της μπριζόλας\nBUZZLIFE ΠΟΛΙΤΗΣ NEWS- Το φιλί του Τσουρούλλη στην Γιολίτη κατά την ορκωμοσία\nBUZZLIFE VIRAL- Βέλγιο: Λαμβάνει επί 9 χρόνια πίτσες που δεν έχει παραγγείλει\n13:15\tBUZZLIFE - Ταξίδια και κορωνοϊός: Χρήσιμες και βασικές συμβουλές\n13:03\tBUZZLIFE - Θρόμβωση: μια ύπουλη ασθένεια όλων των ηλικιών\n12:28\tBUZZLIFE - Πόσο μπορεί να κρατήσει μια σχέση κάθε ζώδιο


Στην Αθήνα οι φίλοι μας από το «La Pépinière» - Αμυμώνη\nΣτην Αθήνα οι φίλοι μας…\nΜε την πολύτιμη πείρα τους, μάς βοήθησαν να στήσουμε την «Αμυμώνη». Είμαστε 22 χρόνια φίλοι και συνεργάτες, έχουμε ανταλλάξει επισκέψεις, είναι κάθε φορά μεγάλη η χαρά μας να τους υποδεχόμαστε στο «σπίτι» μας.\nΈντεκα άτομα από το Ιατροπαιδαγωγικό Ινστιτούτο Γαλλίας «La Pé pinière», που εδρεύει στη Λιλ, 5 εκπαιδευόμενοι και 6 συνοδοί, επισκέφθηκαν την Αθήνα πρόσφατα. Φιλοξενήθηκαν στην «Πολίχνη», το σπίτι του Συλλόγου μας στο Χαλάνδρι, που εκπαιδεύει τα παιδιά και άτομα με προβλήματα όρασης και πρόσθετες αναπηρίες, στην αυτόνομη διαβίωση.\nΤους υποδεχθήκαμε στις κεντρικές μας εγκαταστάσεις στο Ελληνικό, στην πρώην Αμερικανική Βάση, κουβεντιάσαμε, και μαζί περάσαμε δημιουργικά στο Εργαστήριο Ανακύκλωσης της «Ίριδας», του ημερήσιου Κέντρου μας (Κέντρο Διημέρευσης και Ημερήσιας Φροντίδας). Γευματίσαμε, στο άλλο μας σπίτι, στο Πικέρμι, τη Στέγη Υποστηριζόμενης Διαβίωσης «Λίλιαν Βουδούρη», επισκεφθήκαμε το Σούνιο και περάσαμε ανεπανάληπτα στο Κέντρο Πολιτισμού Ίδρυμα «Σταύρος Νιάρχος». Εκεί, οι επισκέπτες μας από τη Γαλλία μαζί με παιδιά που παρακολουθούν τα προγράμματα της Ίριδας στην Ελλάδα… άγγιξαν το ΚΠΙΣΝ! Πέτρα, μέταλλο, υλικά που έχουν χρησιμοποιηθεί στο σκέλος της παιδικής βιβλιοθήκης, όλα τα έφεραν οι πρόθυμες και άριστα κατηρτισμένες κοπέλες από το Τμήμα Ξεναγήσεων του SNFCC, για να τα νιώσουν με την αφή τους τα παιδιά της Αμυμώνης και του «La Pépinière». Κατόπιν, ξεναγήθηκαν στο Πάρκο, άκουσαν και έπαιξαν μουσική στα ειδικά σχεδιασμένα υπαίθρια παιχνίδια και χόρτασαν ήλιο.\nΚατηγορία: Γενικά Νέα 11/10/2017


Με ηγέτη τον Τόμας ο Παναθηναϊκός ΟΠΑΠ την ΑΕΚ - Ε.Σ.Α.Κ.Ε.\nΜε ηγέτη τον Τόμας ο Παναθηναϊκός ΟΠΑΠ την ΑΕΚ\nΜε τον Ντεσόν Τόμας να πραγματοποιεί εκπληκτική εμφάνιση (26 πόντοι με 6/6 δίποντα και 3/5 τρίποντα σε 23’ συμμετοχής), ο Παναθηναϊκός ΟΠΑΠ επιβλήθηκε στο αθηναϊκό και πρώτο ντέρμπι της Basket League της φετινής σεζόν, στο ΟΑΚΑ της ΑΕΚ με 89-68.\nΤον Τόμας ακολούθησαν σε απόδοση ο Τζίμερ Φριντέτ, που σκόραρε 13 πόντους με 3/5 τρίποντα, ο Τάϊρις Ράϊς (11 πόντοι και 7 ασίστ) και ο Νικ Καλάθης ο οποίος μοίρασε 10 ασίστ. Οι «πράσινοι» ήταν πολύ πιο εύστοχοι έξω από τα 6,75 μέτρα (11/24 έναντι 5/26), ενώ πήραν 3 παραπάνω επιθετικά ριμπάουντ. Μόνο στα λάθη (16-9) υστέρησε ο Παναθηναϊκός ΟΠΑΠ της Ένωσης.\nΟ Κέντρικ Ρέϊ, ο οποίος σκόραρε 18 πόντους, προσπάθησε περισσότερο για την ΑΕΚ.Με σερί 10-0 σε διάστημα τριών λεπτών και με δύο καλάθια του Τόμας, οι «πράσινοι» ξέφυγαν με 23-15, με 1’ και 9’’ να απομένουν για την λήξη της πρώτης περιόδου. Το δεύτερο δεκάλεπτο άρχισε με την «ομάδα του τριφυλλιού» να πετυχαίνει δύο σουτ έξω από τα 6,75 μέτρα με τους Ράϊς, Ντίνο Μήτογλου και την διαφορά να ανεβαίνει για πρώτη φορά σε διψήφιο επίπεδο (29-17), στο πρώτο λεπτό της περιόδου.\nΜε τρίποντο του Χάρη Γιαννόπουλου, καλάθι του Δημήτρη Κακλαμανάκη και βελτιώνοντας την άμυνα της, η ΑΕΚ μείωσε στους 6 (34-28) στο 15’. Με δύο βολές του Κακλαμανάκη, η Ένωση πλησίασε στους πέντε (35-30) ένα λεπτό αργότερα. Ο Παναθηναϊκός ΟΠΑΠ απάντησε με επτά σερί πόντους του Τόμας και ξέφυγε και πάλι με διψήφια διαφορά (42-32) στο 18’ και συνέχισε με δύο τρίποντα των Ράϊς, Φριντέτ που αύξησαν την απόσταση του από την ΑΕΚ στους 16 (48-32) ένα λεπτό αργότερα.\nΜε καλάθι και τρίποντο του Ρέϊ, η Ένωση μείωσε στους 9 (48-39) στο πρώτο λεπτό του δεύτερου μέρους. Ο Τόμας, όμως, ήταν ασταμάτητος και με πέντε πόντους του με ένα τρίποντο, οι «πράσινοι» ανέβασαν πάλι την διαφορά στους 16 (57-41), λίγο μετά το 26’.\nΜε τον Τόμας να συνεχίζει να είναι «καυτός», η διαφορά αυξήθηκε στους 17 (62-45) στο 29’. Δύο βολές του Ουέσλι Τζόνσον έφεραν τον Παναθηναϊκό ΟΠΑΠ στο +19 (66-47), με 21’’ να απομένουν για το τέλος της τρίτης περιόδου.\nΟ Τζέικομπ Ουάλι με 7 πόντους με ένα τρίποντο, ήταν ο πρωταγωνιστής του σερί 10-0 των «πρασίνων», που τους έδωσε προβάδισμα 26 πόντων (77-51) στο 33’. Η διαφορά για τον Παναθηναϊκο ΟΠΑΠ έφτασε στην μέγιστη τιμή των 28 πόντων (83-55), 3’ και 26’’ πριν την λήξη της συνάντησης.\nΤο πρώτο ντέρμπι της Basket League παρακολούθησαν μαζί τα παιδιά των ακαδημιών των δύο αντιπάλων, Παναθηναϊκού ΟΠΑΠ και ΑΕΚ, σε μια αξιέπαινη κίνηση που διδάσκει το νόημα του αθλητισμού\nΗλίας Παπαθεοδώρου (προπονητής ΑΕΚ): «Να συγχαρούμε τον Παναθηναϊκό για τη δίκαιη νίκη του. Θέλαμε να φανούμε ανταγωνιστικοί για μεγάλο διάστημα. Προσπαθήσαμε στο ξεκίνημα και ελέγξαμε άμυνα και επίθεση εκτός από κάποιους αιφνιδιασμούς που έβγαλε ο Παναθηναϊκός από δικά μας άστοχα λέι απ και σουτ.\nΣτο τέλος του πρώτου ημιχρόνου ο Παναθηναϊκός άνοιξε τον ρυθμό, βρήκε καλές αποφάσεις και πήρε διαφορά. Το σκεπτικό ήταν το ίδιο στο δεύτερο. Φτάσαμε στους 7-8 πόντους, αλλά είχαμε πολλά χαμένα ανοικτά σουτ, ο Παναθηναϊκός εκμεταλλεύτηκε το δικό του καλό μομέντουμ και νίκησε εύκολα και δίκαια. Έχουμε δουλειά ακόμα. Παίξαμε με την καλύτερη ομάδα του πρωταθλήματος και είδαμε το επίπεδό μας και με αυτό το σκεπτικό θα προχωρήσουμε για να φτάσουμε εκεί που θέλουμε».\nΓια τις 10 ασίστ της ΑΕΚ, όσες είχε μόνος του ο Καλάθης κι αν συνιστά πρόβλημα στη δημιουργία: «Ο Καλάθης κάνει δέκα ασίστ σε κάθε παιχνίδι. Χάσαμε πολλά σουτ. Χάσαμε λέι απ και αυτός ήταν ο μεγαλύτερος λόγος που η δημιουργία έμεινε χαμηλά. Αν δημιουργήσεις και μπει το καλάθι, μετράει ασίστ, αν δημιουργήσουμε και δεν μπει, είναι άστοχο σουτ, αλλά αυτό δε σημαίνει ότι είμαστε στο επίπεδο που θέλουμε».\nΤον αγώνα παρακολούθησε η φίλη της ΑΕΚ Μυρτώ, η οποία δέχθηκε το δώρο του Φραγκίσκου Αλβέρτη, το οποίο ήταν το λεύκωμα της ΚΑΕ Παναθηναϊκός ΟΠΑΠ για τον αείμνηστο Παύλο Γιαννακόπουλο, ενώ φωτογραφήθηκε με τον Δημήτρη Γιαννακόπουλο\nΑργύρης Πεδουλάκης (προπονητής Παναθηναϊκού ΟΠΑΠ): «Ήταν ένα ματς πρεμιέρας. Είχαμε καλές στιγμές, είχαμε και στιγμές στη διάρκεια που πρέπει να βελτιώσουμε. Είμαι ευχαριστημένος από τις 28 ασίστ, γιατί δείχνει διάθεση από τους παίκτες μας να πασάρουν και να είναι ομαδικοί. Αυτό πάντα αντικατοπτρίζεται από την πάσα.\nΠρέπει να περιορίσουμε τα λάθη και να βελτιωθούμε σε κομμάτια στην άμυνα. Στο τρίτο δεκάλεπτο ο Γουάιλι έσφιξε πολύ την άμυνα και αυτό μας έδωσε τη διαφορά»\nΓια το πότε θα είναι 100% έτοιμος ο Παναθηναϊκός ΟΠΑΠ και για τα νεκρά του διαστήματα ενόψει της πρεμιέρας της Ευρωλίγκας: «Είναι λογικό και το έχω πει. Είμαι μια εβδομάδα που δουλεύουμε όλοι μαζί. Ο Παπαγιάννης και κάποια άλλα παιδιά ακόμα δεν ξέρουν τα plays. Σε τρεις μήνες θα είμαστε στο 100%. Κάθε εβδομάδα θα είμαστε σε καλύτερο επίπεδο, αλλά αυτό είναι φυσικό. Δεν μπορούμε να παραβιάσουμε τη φύση».


Πονοκέφαλος στη Βρετανία για Brexit χωρίς συμφωνία - ponokefalos sti vretania gia Brexit choris symfonia\n17:50 13/3/2019 - Πηγή: Dimoprasion\nΟ διοικητής της Τράπεζας\nτης Αγγλίας (ΤτΑ), Τζέιμς Κάρνι, δεν αποκλείει προσωρινή συρρίκνωση του ΑΕΠ.\nΜπροστά στον κίνδυνο να ξεσπάσει χρηματοοικονομική κρίση, το κεντρικό πιστωτικό ίδρυμα του ΗΒ ζήτησε από τις τράπεζες να αυξήσουν τα άμεσα διαθέσιμα κεφάλαιά τους σε επίπεδο που υπερβαίνει το 1 τρισ. λίρες συνολικά.\nΓια να αντιμετωπίσει κάθε ενδεχόμενο, η κυβέρνηση μελετά, σύμφωνα με δημοσιεύματα του Τύπου, τη δραστική, μονομερή μείωση των δασμών που επιβάλλει στα εισαγόμενα αγαθά.\nΤα ράφια των σούπερ μάρκετ ενδέχεται να μην είναι τόσο γεμάτα, λόγω των δυσχερειών στην προμήθεια αγαθών από τη Γηραιά Ηπειρο, ειδικά φρέσκων λαχανικών και φρούτων.\nΗδη, η ιαπωνική Nissan αποφάσισε ότι δεν θα κατασκευάσει ένα crossover στο ΗΒ. Η ανταγωνίστριά της, η Honda, ανακοίνωσε μια ακόμα πιο ριζοσπαστική απόφαση: πρόκειται να κλείσει το εργοστάσιό της στη Βρετανία το 2021, μολονότι δεν επικαλέστηκε το Brexit για την κίνηση αυτή.\nπονοκεφαλος, τραπεζες, αεπ, ποε, eurostar, ηπειρο, nissan, honda, toyota, airbus, απε-μπε, afp, σταση εργασιας, νεα κυβερνηση, αεπ, ισοτιμια, οικονομια, υφεση, honda, nissan, αυξηση, απε, απε-μπε, γινει, διοικητης, εκθεση, επενδυσεις, θεσεις εργασιας, ιαπωνικη, ιδρυμα, κυβερνηση, κινηση, μειωση, μπε, πηγη, προβληματα, ραφια, σεναριο, σουπερ μαρκετ, σουπερ, ταξιδια, airbus, ηπειρο, χωρα, κολοσσος, μπροστα, θεσεις\nανεκδοτα με ξανθιες, ανωμοτί, σεκεε, american pie, rally\nBrexit: Οι πολίτες γυρίζουν την πλάτη τους στην Τερέζα Μέι


Το κλασικό ντέρμπι της Πρέμιερ, Λίβερπουλ - Μάντσεστερ Γιουνάιτεντ, είναι και ντέρμπι κορυφής. Και φυσικά ξεχωρίζει από το ποδοσφαιρικό κουπόνι Κυριακής. Η ομάδα του Κλοπ θα προσπαθήσει να επιστρέψει στις νίκες και στην κορυφή απέναντι στη φορμαρισμένη και με ακμαίο ηθικό Γιουνάιτεντ.\nΤέσσερα παιχνίδια έχω ξεχωρίσει από το κουπόνι του στοιχήματος για σήμερα Δευτέρα. Το ενδιαφέρον στρέφεται σε Ελλάδα, Γερμανία, Ισπανία και Κύπρο.\nΠρογνωστικά ποδοσφαίρου Τετάρτης\nΑπό την εμβόλιμη αγωνιστική της Serie A είναι τα σημερινά προγνωστικά ποδοσφαίρου. Από το κουπόνι στοιχήματος της Τετάρτης ξεχωρίζει η αναμέτρηση της Λάτσιο με την Φιορεντίνα και το ντέρμπι κορυφής Μίλαν - Γιουβέντους.\nΟι Γιουβεντίνοι θέλουν τη νίκη για να μείνουν ζωντανοί στο κυνήγι του τίτλου και οι γηπεδούχοι να αποδείξουν ότι το “έχουν” για να μπορέσουν να σηκώσουν και πάλι το Σκουντέτο.\nΠρογνωστικά σε Ιταλία 23/12\nΔύο επιλογές περιλαμβάνουν τα προγνωστικά στοιχήματος για σήμερα Τετάρτη 23/12. Το στοιχηματικό ενδιαφέρον επικεντρώνεται στην Ιταλία με τις αναμετρήσεις, Ρόμα - Κάλιαρι και Βερόνα - Ίντερ.\nΜπορεί με τον ΠΑΟΚ να έκανε μόλις τρεις συμμετοχές στην πρωταθληματική σεζόν 2018-19, αλλά σίγουρα ως μέλος της οικογένειας του Δικεφάλου θα... ποτίστηκε και αυτός με τα συναισθήματα της πικρίας και της αδικίας για την «κλοπή», όπως ισχυρίζονται, του πρωταθλήματος του 2017-18 από την ΑΕΚ.\nΕ, αυτά τα συναισθήματα φέρεται να... ξεδίπλωσε ο Γεβγένι Χατσερίντι στην αναμέτρηση της Ντιναμό Μπρεστ με τη Βίτεμπσκ το περασμένο Σάββατο. Ο ομογενής αμυντικός αποβλήθηκε στο 85' λεπτό με απευθείας κόκκινη κάρτα για εκτός φάσης χτύπημα στον Ντιέγκο Καριόκα. Πέναλτι και (νίκη με) 1-0 για τους γηπεδούχους. Όμως σύμφωνα με τα ρεπορτάζ, που επικαλούνται μαρτυρίες όσων βρίσκονταν μπροστά στο επεισόδιο, ο πρώην στόπερ του ΠΑΟΚ προσπάθησε να χτυπήσει τον διαιτητή της αναμέτρησης μετά τη λήξη του αγώνα! Περιμένοντας τον Σεργκέι Κριστόφ και τους βοηθούς του φορώντας μόνο μια πετσέτα, μόλις τους είδε να εισέρχονται στη φυσούνα κινήθηκε προς το μέρος τους. «Τι κάνεις;», ήταν μία από τις φράσεις που φέρεται να είπε ο Χατσερίντι μόλις αντίκρισε τον διαιτητή. Τον εκνευρισμένο παίκτη συγκράτησαν λίγα μέτρα προτού φτάσει στους διαιτητές αρχικά ο αντίπαλος Όλεγκ Καραμούσκα και εν συνεχεία ο προπονητής τερματοφυλάκων της Μπρεστ, Βασίλι Χομουτόφσκι, ο οποίος τον έστειλε άρον άρον στα αποδυτήρια της ομάδας.\n«Υπόσχομαι να είμαι πιο συνετός και να αποφεύγω τέτοια λάθη»\nΌπως ήταν αναμενόμενο η έκταση που δόθηκε από τον Τύπο για το επεισόδιο (αναφέρεται ότι και το μέλος του προπονητικού τιμ, Σεργκέι Λαπίτσκι, προσέβαλε τους διαιτητές με άσεμνη γλώσσα και τους απείλησε με σωματική βλάβη) ανάγκασε τον Χατσερίντι να ζητήσει συγγνώμη, αλλά και να διαψεύσει τα γεγονότα.\n«Για να λέω την αλήθεια, είμαι έκπληκτος που είδα στο Φύλλο Αγώνα ότι προσπάθησα να χτυπήσω τον διαιτητή μετά το ματς στα αποδυτήρια. Αυτό δεν συνέβη ποτέ. Η διαιτησία του αγώνα ήταν λίγο ασυνήθιστη, για να είμαι ειλικρινής. Φυσιολογικά, αυτό προκάλεσε ορισμένα συναισθήματα δικά μου όσο και των συμπαικτών μου. Έκανα ένα λάθος και χτύπησα τον αντίπαλο εκτός φάσης. Δεν θυμάμαι καλά τη στιγμή, με είχαν κυριεύσει τα συναισθήματα. Οφείλω να απολογηθώ στον αντίπαλο για την αντιαθλητική συμπεριφορά μου αλλά και στον διαιτητή. Ποτέ δεν σκόπευα να ασκήσω φυσική βία εναντίον του. Απλά του εξέφρασα την άποψή μου για το έργο του στη διάρκεια του ματς. Όταν στη ζωή αντιμετωπίζω αδικία, μπορώ να ελέγξω τον εαυτό μου. Ωστόσο, στο γήπεδο ορισμένες φορές, κυριαρχούμαι από τα συναισθήματα. Αποδέχομαι το πρόβλημα και θα συνεχίσω να δουλεύω. Υπόσχομαι ότι αυτό δεν θα συμβεί ξανά σε ένα νέο πρωτάθλημα για μένα, όπως είναι αυτό της Λευκορωσίας», ανέφερε μεταξύ άλλων στη δήλωσή του στο σάιτ της Μπρεστ ο 33χρονος ποδοσφαιριστής.\nΞεκινάμε με... δεδομένο ότι ούτε οι μεν (της Βίλεμ) ούτε οι δε (του... Βόλου ή της Ξάνθης) θα κατακτήσουν (λογικά) το πρωτάθλημα. Όμως επειδή ό,τι γράφει δεν ξεγράφει, οι οπαδοί της ολλανδικής ομάδας απολαμβάνουν τις στιγμές ως πρωτοπόροι του πρωταθλήματος. Και επειδή δεν γνωρίζουν για πόσο καιρό θα βρίσκονται στην κορυφή, φρόντισαν να αποθανατίσουν τις στιγμές, μετά τη λήξη του νικηφόρου αγώνα με την Έμεν, φωτογραφίζοντας τον φωτεινό πίνακα στο γήπεδο... Πρώτη η Βίλεμ με 9 βαθμούς μετά από τέσσερα ματς. Απόψε ο πρωτοπόρος Βόλος υποδέχεται τον Άρη και η συγκάτοικός του Ξάνθη αντιμετωπίζει λίγες ώρες νωρίτερα τον Παναθηναϊκό στο ΟΑΚΑ. Λέτε η βδομάδα του ονείρου να συνεχιστεί για τους τρεις «μικρούς»;\nΜε έναν βαθμό στις πρώτες δύο αγωνιστικές η Ναντ δεν έχει αρχίσει καλά τη σεζόν με συνέπεια να υπάρχει ήδη μουρμούρα για τον προπονητή Κριστιάν Γκουργκίφ, πατέρα του ποδοσφαιριστή, Γιοάν. Και επειδή οι οπαδοί είναι πάντα ευρηματικοί, φρόντισαν από τη δεύτερη κιόλας αγωνιστική να φανερώσουν τις σκέψεις τους για την επιλογή της διοίκησης. «Σήκωσαν» πανό στο ματς με τη Μαρσέιγ που έγραφαν πότε θεωρούν πιθανό ότι θα αποχωρήσει από τον πάγκο ο 64χρονος τεχνικός. «Να φύγει σε 3 μήνες, η απόδοση είναι 1,20». «Να φύγει σε 6 μήνες, η απόδοση (ανεβαίνει) στο 1,50», ενώ το να μείνει όλη τη σεζόν; «Κρατήστε τα χρήματά σας», πιστεύουν οι οπαδοί των Καναρινιών.


Bitdefender Ransomware Recognition Tool : Βρείτε το κατάλληλο εργαλείο αποκρυπτογράφησης για την αφαίρεση ransomware - Τα καλύτερα δωρεάν προγράμματα\nHome / Ασφάλεια-Προστασία / Επιλεγμένα θέματα / Ransomware / Bitdefender Ransomware Recognition Tool : Βρείτε το κατάλληλο εργαλείο αποκρυπτογράφησης για την αφαίρεση ransomware\nBitdefender Ransomware Recognition Tool : Βρείτε το κατάλληλο εργαλείο αποκρυπτογράφησης για την αφαίρεση ransomware\non Παρασκευή, Μαΐου 03, 2019 in Ασφάλεια-Προστασία, Επιλεγμένα θέματα, Ransomware\nΠρόκειται για ένα εργαλείο που μπορεί να βοηθήσει τα θύματα ransomware να βρουν την οικογένεια και την υπο-έκδοση του ransomware που έχει κρυπτογραφήσει τα δεδομένα τους και στη συνέχεια να πάρουν το κατάλληλο εργαλείο αποκρυπτογράφησης, αν υπάρχει.\nΕνώ οι περισσότερες επιθέσεις ransomware δεν μπορούν να νικηθούν, η Bitdefender δημιουργεί και ενημερώνει συνεχώς εργαλεία αποκρυπτογράφησης ransomware για οικογένειες που έχουν είτε ευάλωτους αλγόριθμους κρυπτογράφησης είτε για τους οποίους έχει διαρρεύσει το κύριο κλειδί αποκρυπτογράφησης.\nΑυτό το εργαλείο αναλύει τα κρυπτογραφημένα δείγματα αρχείων για να προσδιορίσει το στέλεχος του ransomware και να προτείνει το κατάλληλο εργαλείο αποκρυπτογράφησης για την αναγνωρισμένη οικογένεια, εάν υπάρχει ένα τέτοιο εργαλείο.\n1. Κάντε λήψη του εργαλείου BRR και αποθηκεύστε το κάπου στον υπολογιστή σας. Η τελευταία έκδοση είναι πάντα διαθέσιμη εδώ: Απαιτεί μια ενεργή σύνδεση στο διαδίκτυο.\n2. Τρέξτε το BDRansomRecognitionTool.exe και αφήστε το να εκτελέσει, αν σας ζητηθεί μια ειδοποίηση UAC.\n3. Διαβάστε και συμφωνήστε με την Άδεια Χρήσης Τελικού Χρήστη\n4. Η εφαρμογή έχει δύο πεδία για να συμπληρώσετε: Επιλέξτε τη διαδρομή προς το αρχείο σημειώσεων λύτρων ή τη διαδρομή προς ένα φάκελο που περιέχει κρυπτογραφημένα αρχεία. Μπορείτε να επιλέξετε όποιο από τα δύο επιθυμείτε, αλλά το εργαλείο χρειάζεται τουλάχιστον μία από τις πληροφορίες για να εντοπίσετε ποιο στέλεχος του ransomware έχει κρυπτογραφήσει τις πληροφορίες σας. Αν δεν συμπληρωθεί κανένα από τα πεδία, δεν μπορείτε να προχωρήσετε περαιτέρω\n5. Πατήστε Σάρωση. Η εφαρμογή δίνει μια προειδοποίηση εάν η διαδρομή λύσης δεν συμπληρώνεται, καθώς η ακρίβεια ανίχνευσης είναι ελαφρώς χαμηλότερη σε αυτή την περίπτωση. Το περιεχόμενο της σημείωσης λύτρων υποβάλλεται προς ανάλυση στο cloud του Bitdefender. Εάν ο χρήστης παρέχει κάποιο κρυπτογραφημένο αρχείο, το περιεχόμενο του αρχείου θα υποβληθεί στο cloud, καθώς το εργαλείο αναλύει μόνο το όνομα αρχείου και την επέκτασή του.\nΕάν η οικογένεια των ransomware δεν μπορεί να εντοπιστεί, ο χρήστης ενημερώνεται σχετικά. Σε ορισμένες περιπτώσεις, πολλές οικογένειες ransomware εμφανίζουν παρόμοια χαρακτηριστικά. Σε αυτή την περίπτωση, το εργαλείο BitDefender Ransomware Recognition εμφανίζει τις πιθανές οικογένειες ransomware δίπλα σε έναν δείκτη εμπιστοσύνης.\nΣυνήθως το πρώτο αποτέλεσμα είναι το πιο συναφές και εμφανίζεται με το υψηλότερο ποσοστό εμπιστοσύνης (αυτό με το υψηλότερο ποσοστό).


«Συνωστισμός» υποψηφίων στον Δικηγορικό Σύλλογο Ρόδου - Δημοκρατική της Ρόδου\n«Συνωστισμός» υποψηφίων στον Δικηγορικό Σύλλογο Ρόδου\n15 Αυγούστου 2017 8:17 πμ | Δαμιανός Αθανασίου\nΣυνωστισμό υποψηφίων για την θέση του προέδρου του Δικηγορικού Συλλόγου Ρόδου προκάλεσε η απόφαση του επί 6 θητείες προέδρου κ. Κώστα Σαρή, να μην θέσει εκ νέου υποψηφιότητα, παρά το γεγονός ότι προωθείται προς ψήφιση, τροπολογία, που θα άρει το σχετικό κώλυμα, που προβλέπεται από τον τελευταίο Κώδικα περί Δικηγόρων.\nΗ προώθηση προς ψήφιση σχετικής τροπολογίας αποτέλεσε εξάλλου αντικείμενο συζήτησης και στην τελευταία συνεδρίαση της Ολομέλειας των Δικηγορικών Συλλόγων της Ελλάδος, αφού οι νυν πρόεδροι των Δικηγορικών Συλλόγων της Χώρας τίθενται, στην συντριπτική τους πλειοψηφία, εκτός εκλογικής μάχης.\nΤο γεγονός έτσι ότι πιθανότατα θα αρθεί η απαγόρευση, που προβλέπει ότι οι πρόεδροι των Δικηγορικών Συλλόγων μπορούν να εκλεγούν μέχρι δυο συνεχόμενες θητείες και τα μέλη του διοικητικού συμβουλίου μέχρι τρεις, λίγο θα επηρεάσει τις εκλογές στον Δικηγορικό Σύλλογο Ρόδου.\nΟι εκλογές τοποθετούνται χρονικά για την 26η Νοεμβρίου 2017, ενώ ένα μήνα ενωρίτερα λήγει η προθεσμία υποβολής των υποψηφιοτήτων ενώπιον της εκλογικής επιτροπής που επίκειται να συσταθεί.\nΟι ζυμώσεις έχουν ήδη ξεκινήσει ως και τα «τραπεζώματα», ενώ μέχρι στιγμής ενδιαφέρον έχουν εκδηλώσει δημοσίως 4 δικηγόροι. Ακόμη ένας πρόκειται να ανακοινώσει την υποψηφιότητά του μέχρι το τέλος του τρέχοντος μηνός και ακόμη 2 μετρούν τις δυνάμεις τους χωρίς να έχουν ανοίξει πλήρως τα χαρτιά τους.\nΤο γεγονός αυτό έρχεται να καταδείξει ότι οι διαφορές αναμένονται να είναι πολύ οριακές και ότι η θέση του προέδρου θα κριθεί στον δεύτερο γύρο.\nΤο στοιχείο αυτό σε συνάρτηση με το γεγονός ότι δικαίωμα ψήφου έχουν περίπου 430 δικηγόροι καθιστά την εκλογική μάχη αμφίρροπη, χωρίς φαβορί και αουτσάιντερ.\nΠιο συγκεκριμένα την πρόθεσή τους να είναι υποψήφιοι για την θέση του προέδρου έχουν εκδηλώσει δημοσίως (με χρονολογική σειρά) οι κ.κ. Βασίλης Περίδης, Φώτης Κωστόπουλος και Βασίλης Καταβενάκης. Ηταν εξάλλου γνωστό ενωρίτερα και πριν οι ανωτέρω τρεις υποψήφιοι ανακοινώσουν τις υποψηφιότητες τους μέσω των τοπικών ΜΜΕ, ότι επρόκειτο να θέσουν υποψηφιότητα.\nΟ δικηγόρος κ. Γιώργος Μαυρομάτης, έχει ανακοινώσει την υποψηφιότητά του με ανάρτησή του στην κλειστή ομάδα των δικηγόρων της Ρόδου στο δίκτυο κοινωνικής δικτύωσης facebook και πρόκειται να γνωστοποιήσει την πρόθεσή του λίαν συντόμως.\nΤην απόφασή του να είναι υποψήφιος για την θέση του προέδρου στον Δικηγορικό Σύλλογο Ρόδου, πρόκειται να ανακοινώσει έως το τέλος του μήνα και ο δικηγόρος κ. Σάββας Λυριστής, ο οποίος έχει κοινολογήσει σε μέλη την πρόθεσή του και δημιουργεί ήδη πυρήνα υποστηρικτών.\nΟ δικηγόρος κ. Τάσος Διάκος, κινείται ομοίως σε προεκλογικούς ρυθμούς, δηλώνει την πρόθεσή του να είναι υποψήφιος χωρίς ακόμη να την δημοσιοποιήσει επισήμως, διότι εξακολουθεί να μετρά δυνάμεις. Πρόθεσή του δεν είναι εξάλλου να έχει το ρόλο του ρυθμιστή του εκλογικού αποτελέσματος στον δεύτερο γύρο, αλλά επιδιώκει και επιθυμεί να είναι σίγουρα μεταξύ των υποψηφίων που θα συμμετέχουν στην τελική αναμέτρηση. Αν δεν το κατορθώσει θεωρείται σχεδόν βέβαιο ότι δεν θα συμμετάσχει στις εκλογές.\nΟ δικηγόρος κ. Γιάννης Κουμπιάδης, πρόκειται ομοίως να ξεκαθαρίσει αν τελικώς θα είναι υποψήφιος ή όχι. Ατομα του στενού του περιβάλλοντος και φίλοι καθιστούν σαφές ότι θα είναι υποψήφιος. Ο ίδιος δεν κρύβει τις προθέσεις του αλλά ούτε και τις δημοσιοποιεί.\nΕξαιρετικό ενδιαφέρον έχει πάντως ότι ρυθμιστής του αποτελέσματος των εκλογών στον Δικηγορικό Σύλλογο Ρόδου εξακολουθεί να θεωρείται (και είναι) ο κ. Σαρής.\nΛίγοι από τους υποψηφίους είναι εκείνοι, που θεωρούν ότι η στάση που θα κρατήσει δεν θα κρίνει το αποτέλεσμα. Οι περισσότεροι όμως και κυρίως μέλη της παράταξής του είναι δύσκολο να «απογαλακτιστούν» από τον νυν πρόεδρο και το περιβάλλον του. Ο ίδιος ισορροπώντας σε τεντωμένο σκοινί δηλώνει ότι δεν θα αναμιχθεί στις εκλογές και δεν θα στηρίξει δημοσίως κανέναν εκ των υποψηφίων.\nΗ στάση του ωστόσο στον δεύτερο γύρο είναι σίγουρα αυτή που θα κρίνει το αποτέλεσμα πράγμα που γνωρίζουν οι υποψήφιοι.\nΣε κάθε περίπτωση, οι φετινές εκλογές, οι πρώτες στην μετά-Σαρή εποχή είναι εξαιρετικά ενδιαφέρουσες και μονοπωλούν σχεδόν τις συζητήσεις στον πρώτο επιστημονικό σύλλογο του νησιού.


ΜΝΗΜΗ ΚΑΙ ΤΙΜΗ ΠΡΟΣ ΤΟΝ ΙΩΝΑ ΔΡΑΓΟΥΜΗ\nΤην Δευτέρα 31 Ιουλίου, πραγματοποιήθηκε η εκδήλωση μνήμης και τιμής προς τον Μακεδονολάτρη ΙΩΝΑ ΔΡΑΓΟΥΜΗ που διοργανώνουν κάθε χρόνο την ημέρα της άνανδρης δολοφονίας του οι ΔΕΣΜΟΙ ΕΛΛΗΝΩΝ. Η εκδήλωση ξεκίνησε με τήρηση ενός λεπτού σιγής για τον πρόσφατα αποθανόντα Βλαδήμηρου Ψιακή, δημιουργού και εκδότη της Ελεύθερης Σκέψης, του πρώτου μετά την μεταπολίτευση πατριωτικού εκδοτικού οίκου.\nΑκολούθησε η ομιλία του Γιάννη Κουριαννίδη, προέδρου των ΔΕΣΜΩΝ ΕΛΛΗΝΩΝ και της Δημοτικής κίνησης «Θεσσαλονίκη πόλη Ελληνική» για την προσωπικότητα και την δράση του Ίωνα Δραγούμη. Στεφάνι κατέθεσε ο ταξίαρχος εα Παναγιώτης Τσιρκινίδης και η τελετή έληξε με τον Εθνικό μας Ύμνο που έψαλλαν όλοι οι παρευρισκόμενοι.\nΑπό τον ΣΥΝΔΕΣΜΟ ΕΘΝΙΚΗΣ ΕΝΟΤΗΤΑΣ συμμετείχαν ο γεν. γραμματέας Δημήτρης Βαλασίδης, το μέλος του ανωτάτου πολιτικού συμβουλίου Απόστολος Σιώκος, οι πρόεδροι των οργανώσεων περιφ. ενότητας Θεσσαλονίκης Δημήτρης Ματσιώρης και δήμου Θεσσαλονίκης Άννα Καρακόλη, η τομεάρχης γυναικών Αναστασία Ζεϊμπέκη και πολλά στελέχη και μέλη.\nΣυμμετείχαν επίσης η Συντονιστική Φοιτητική Ένωση Βορειοηπειρωτικού Αγώνα (ΣΦΕΒΑ), η Δημοτική Κίνηση «Θεσσαλονίκη πόλη Ελληνική», ο όμιλος φίλων Αγίου Όρους, η Τετρακτύς, το αρχαιοπρεπές άρμα «Άρες Άναξ», η Εθνεγερσία Μ-Θ-Η, η πρωτοβουλία Πυδνέων, το ΕΥΟΠΛΟ, και η Μακεδονική Πρωτοπορία.


Εμφάνιση άρθρων βάσει ετικέτας: Ασφαλιστικές Εταιρείες\nΕίστε εδώ:Αρχική»ΠΡΟΣΦΟΡΕΣ»Εμφάνιση άρθρων βάσει ετικέτας: Ασφαλιστικές Εταιρείες\nΚυριακή, 27 Οκτωβρίου 2013 10:22\nΑσφάλειες ΙΧ στις καλύτερες τιμές της αγοράς!\nΣτο ασφαλιστικό γραφείο της Ανίκα Γιαννέλλη στην Μυτιλήνη, θα βρείτε πληθώρα ασφαλιστικών προγραμμάτων, στις καλύτερες τιμές της αγοράς. Ενδεικτικά ασφάλιστρα:\nΕπιβατικά ΙΧ... από 86 ευρώ το εξάμηνο!\nΑγροτικά ΙΧ... από 65 ευρώ το εξάμηνο!\nΦορτηγά ΙΧ... από 105 ευρώ το εξάμηνο!\nΜοτό ΙΧ... από 23 ευρώ το εξάμηνο!\nΕλάτε στο γραφείο μας να σας ενημερώσουμε για όλα τα προγράμματα μας, αλλά και για τις παροχές αναλυτικότερα...\nΤετάρτη, 31 Ιουλίου 2013 06:44\nΞεκινάει το τουρνουά beach volley στη Μυτιλήνη\nΈρχεται το τουρνουά beach volley από 2 έως 4 Αυγούστου στη Μυτιλήνη, στην παραλία Τσαμάκια.\nΈνα κατ' εξοχήν καλοκαιρινό άθλημα, το beach volley, φιλοξενούν η Λήμνος και η Μυτιλήνη, στο πλαίσιο του Πρωταθλήματος Βορείου Αιγαίου με την γενική ονομασία North Aegean Cup.\nΣτo τουρνουά της Λήμνου που πραγματοποιήθηκε από τις 18 έως 21 Ιουλίου ως τοπικός χορηγός και σε αυτό της Μυτιλήνης από 2 έως 4 Αυγούστου ως Μέγας χορηγός, η INTERAMERICAN πρεσβεύει το μήνυμα ότι «ο αθλητισμός είναι υγεία».\nΤα τουρνουά διεξάγονται για δεύτερη χρονιά αφού πέρυσι η πρώτη διοργάνωση σημείωσε αξιοσημείωτη επιτυχία προσελκύοντας τη συμμετοχή 200 ατόμων –δηλαδή 400 αθλητών- και περισσοτέρων από 4.000 φιλάθλων.\nΗ INTERAMERICAN εντάσσει τη χορηγική πρωτοβουλία της στο πρόγραμμα Εταιρικής Κοινωνικής Ευθύνης «Πράξεις Ζωής», εστιάζοντας στην υποστήριξη του αθλητισμού ως δράσης πολιτισμού.\nΠέμπτη, 10 Απριλίου 2014 21:10\nΣυντονιστής Ομάδας - Ασφαλιστής, ΑΤΕ Ασφαλιστικής...


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 27 Αυγ 2013\n“Πλήγματα με πυραύλους ακόμη και εντός της εβδομάδας”, η απόφαση των στρατιωτικών ηγετών για τη Συρία\nΔυτικές και αραβικές χώρες κατέληξαν σε μία «συμφωνία» σχετικά με την στρατιωτική δράση που προτίθενται να αναλάβουν εναντίον της Συρίας, όπως ανακοίνωσαν νωρίτερα σήμερα αξιωματούχοι μετά τη σύνοδο στρατιωτικών αξιωματούχων που πραγματοποιήθηκε στο Αμάν, ανοίγοντας τον δρόμο για περιορισμένα πλήγματα με πυραύλους ακόμη και μέσα στην εβδομάδα αυτή.\n«Όλα τα αεροσκάφη αναχαιτίστηκαν και αναγνωρίστηκαν σύμφωνα με τους διεθνείς κανόνες, κατά πάγια πρακτική», συμπληρώνει η ανακοίνωση.\nΣτην επιχείρηση κατάσβεσης παίρνουν μέρος σχεδόν όλη η πυροσβεστική δύναμη του νησιού και τρία αεροσκάφη καναντέρ.\nΤο έργο των πυροσβεστικών δυνάμεων δυσκολεύουν οι δυνατοί άνεμοι, που πνέουν στην περιοχή.\nΗ Ντόρα Μπακογιάννη απευθυνόμενη σε μέλη της Επιτροπής Εσωτερικής Αγοράς και Προστασίας του Καταναλωτή του Ευρωπαϊκού Κοινοβουλίου είπε ότι το πρόγραμμα που εφαρμόζει η τρόικα δεν απέφερε τα αναμενόμενα αποτελέσματα, καθώς οδηγεί τους πολίτες στα όρια τους.\n«Χρειάζεται μια διαφορετική λογική, δεν μπορείτε να μας πιέζετε μέχρι τελικής πτώσεως, πολύ περισσότερο όταν έχει απολύτως εξαντληθεί η φοροδοτική ικανότητα των Ελλήνων», είπε μεταξύ άλλων, ενώ για άλλη μια φορά ζήτησε τη μείωση του φόρου στο πετρέλαιο θέρμανσης, τονίζοντας πως ενώ το μέτρο έχει αποτύχει, η τρόικα επιμένει να το διατηρεί.\nΤη ληστεία που συντελείται σε βάρος των αποστράτων, με τις ευλογίες του Γενικού Λογιστηρίου του Κράτους και την ανοχή ή την εντολή των συναρμόδιων Υπουργών, στηλιτεύει με Ερώτησή του προς αυτούς τους ίδιους τους Υπουργούς Εθνικής Άμυνας Δημήτρη Αβραμόπουλο, Δημόσιας Τάξης Νίκο Δένδια και Οικονομικών Γιάννη Στουρνάρα, ο Βουλευτής Επικρατείας των ΑΝΕΞΑΡΤΗΤΩΝ ΕΛΛΗΝΩΝ και μέλος της Διαρκούς Επιτροπής Εθνικής Άμυνας και Εξωτερικών Υποθέσεων της Βουλής Τέρενς Κουίκ.\nΤην Τρίτη (27/8) αναμένεται να γίνει γνωστή η απόφαση για τις εκλογές της ΕΠΣ Κορινθίας.\nΌπως είναι γνωστό, η παράταξη του Παναγιώτη Λαμπρινού είχε προσφύγει στο δικαστήριο, αμφισβητώντας την εγκυρότητα της πρώτης εκλογικής μάχης (33-33) και ακολούθως το Πρωτοδικείο Κορίνθου είχε εκδώσει προσωρινή διαταγή, βάσει της οποίας, δεν ασκούνται πράξης διοίκησης.\nΗ ΕΠΣ Κορινθίας ουσιαστικά παραμένει ακέφαλη το τελευταίο διάστημα και πλέον, τα πάντα θα ξεκαθαρίσουν την Τρίτη, οπότε και όπως αναφέρουν οι πληροφορίες, θα γίνει γνωστή η απόφαση, αναφορικά με το κύρος των εκλογών.\nΣτην επαναληπτική διαδικασία είχε επικρατήσει (38-31) η παράταξη του Μιχάλη Τσιχριτζή, που ακολούθως σχημάτισε διοίκηση ωστόσο, ήρθε η απόφαση του Πρωτοδικείου για να "παγώσει" τα πάντα. Οι δύο παρατάξεις διατηρούν τις ελπίδες τους και περιμένουν πια την αυριανή απόφαση, η οποία και θα δρομολογήσει τις εξελίξεις στο Κορινθιακό ποδόσφαιρο.\nΌπως γίνεται αντιληπτό, η καθυστέρηση στην έκδοση της απόφασης, έχει φέρει πίσω και τις διαδικασίες για την έναρξη του Κυπέλλου, καθώς και των πρωταθλημάτων της ΕΠΣΚ, καθώς ακόμη δεν έχουν δημοσιοποιηθεί οι προκηρύξεις. Πληροφορίες αναφέρουν πως η έναρξη του πρωταθλήματος της Α1 κατηγορίας, πιθανότατα πάει για το Σάββατο 21 Σεπτεμβρίου.\nΑπό την Θεσσαλονίκη μέχρι το Λονδίνο και την Κωνσταντινούπολη, ο ΠΑΟΚ έχει γράψει ένδοξες στιγμές στην Ευρώπη. Το Sport24.gr σας παρουσιάζει τις καλύτερες βραδιές του Δικεφάλου εκτός συνόρων. Δείτε videos!\nΟ Αριστοτέλης είχε ανακαλύψει τη θεωρία της σχετικότητας(και όχι μόνο) χιλιάδες χρόνια πριν τον Einstein ή οποιονδήποτε άλλο!!\nΑφαιρέθηκε η άδεια οπλοφορίας σε βουλευτή της Χρυσής Αυγής\nΑντιμέτωποι με την αφαίρεση της άδειας οπλοφορίας και οπλοκατοχής βρίσκονται δύο βουλευτές της Χρυσής Αυγής, όπως προκύπτει από έγγραφο του υπουργού Δημόσιας Τάξης και Προστασίας του Πολίτη, Νίκου Δένδια, το οποίο διαβιβάστηκε στη Βουλή μετά από ερώτηση 26 βουλευτών του ΣΥΡΙΖΑ με θέμα την επικίνδυνη χρήση όπλων από βουλευτές και την ανεξέλεγκτη χορήγηση αδειών κυκλοφορίας.\nΚορίνθου Διονύσιος:«Οι άνθρωποι που εμπιστευτήκαμε μας πρόδωσαν»\nΣκληρά λόγια κατά των πολιτικών της χώρας εξαπέλυσε ο Μητροπολίτης Κορίνθου κ. Διονύσιος, στο Θείο Λόγο που κήρυξε προς τους πιστούς.\nΑπογοητευμένος από τις πράξεις των αντιπροσώπων του λαού, μίλησε για προδοσία και προσωπικά οφέλη. Όπως είπε ο κ. Διονύσιος : «Οι άνθρωποι που εμπιστευτήκαμε μας πρόδωσαν . Δεν πρόσφεραν εκείνα που μας υποσχέθηκαν».\n«Μας χρησιμοποίησαν για δικό τους όφελος. Μας έδωσαν για να πάρουν πρώτα οι ίδιο. Κάτι που δεν θα κάνει ποτέ ο Χριστός» συμπλήρωσε ο Μητροπολίτης.\nΤέλος προέτρεψε τους πιστούς να μείνουν κοντά στην Εκκλησία η οποία χρόνια τώρα βοηθά τους συνανθρώπους μας όταν αυτοί έχουν ανάγκη.\nΜάρτυρες μιας αν μη τι άλλο ασυνήθιστης δημόσιας αντιπαράθεσης μεταξύ Μητροπολιτών έγιναν όσοι βρέθηκαν το προηγούμενο Σάββατο στο Ωδείο της Φλώρινας, όπου πραγματοποιήθηκε ημερίδα αφιερωμένη στον μακαριστό Μητροπολίτη Φλωρίνης Αυγουστίνο Καντιώτη.\nΠάτρα: Δάκρυα χαράς για την ''Σταρ Πελοπόννησος'' που στάθηκε ξανά στα πόδια της!\nΗ Σταρ Πελοπόννησος Ναταλία Λιαλιάτση Οικονόμου, έμεινε για μήνες στο κρεβάτι μετά από σοβαρό τροχαίο ατύχημα...\nΠέτρος Τατούλης, «Μετά τις πρωτοβουλίες της Περιφέρειας Πελοποννήσου δεν διαλύθηκε η εργολαβία και σώθηκε το έργο του Αναβάλου».\nΜεσίστιες οι σημαίες στην Συγγρού: H Άννα Διαμαντοπούλου δεν θα συνεργαστεί με τη ΝΔ\nΣυγκλονισμένο το πανελλήνιο, άκουσε τις δηλώσεις της… υπουργού της φωτοτυπίας να δηλώνει ότι αυτή δεν έχει καμιά δουλειά στη Νέα Δημοκρατία του Σαμαρά. Ο λόγος για την Άννα Διαμαντοπούλου που θα μείνει στην ιστορία για τη μεγάλη εκπαιδευτική μεταρρύθμιση που έκανε όταν ήταν υπουργός, τότε που τα παιδιά διάβαζαν με φωτοτυπίες και παλιά βιβλία. Κι όμως, η κ. Διαμαντοπούλου που απέβαλε από το πολιτικό σύστημα ο ίδιος ο ελληνικός λαός, κάνει τώρα και δηλώσεις με ύφος. «Δεν έχω και δεν πρόκειται να έχω καμία σχέση με τη ΝΔ του κ. Σαμαρά»\nTο μεσημέρι, στις 12:00, ο υπουργός Εργασίας Γιάννης Βρούτσης, ο υπουργός Εσωτερικών Γιάννης Μιχελάκης και ο υπουργός Ανάπτυξης Κωστής Χατζηδάκης θα ανακοινώσουν το νέο πρόγραμμα του ΟΑΕΔ που χρηματοδοτείται από το ΕΣΠΑ και προσφέρει εργασία σε 50 χιλιάδες ανέργους. Πρόκειται για το πρόγραμμα κοινωφελούς εργασίας πεντάμηνης διάρκειας για ανέργους για το οποίο αναμένεται να διατεθούν έως το τέλος του έτους 170 εκατομμύρια ευρώ για δικαιούχους, μέλη οικογενειών που δεν έχουν κανένα εισόδημα. Οι άνεργοι που θα ενταχθούν στα προγράμματα των δήμων θα αμείβονται με 490 ευρώ (άνω των 25 ετών) και 427 (κάτω των 25 ετών).\nΟι προσλήψεις θα γίνουν μέσω του ΟΑΕΔ με κριτήρια ΑΣΕΠ, δηλαδή με μοριοδότηση, ενώ οι αιτήσεις των ενδιαφερομένων θα γίνονται ηλεκτρονικά στον Οργανισμό Απασχόλησης Εργατικού Δυναμικού.\nΣτο πρόγραμμα μπορούν να συμμετέχουν ανά Περιφέρεια άνεργοι όλων των ειδικοτήτων και εκπαιδευτικών βαθμίδων, ενώ η κατανομή των θέσεων έγινε με κριτήριο τον πληθυσμό και τα ποσοστά ανεργίας.\nΗ κατανομή των θέσεων ανά Περιφέρεια έχει ως εξής;\nΤαμείο Μολυβιάτη: Οι περιφέρειες θα μοιράζουν τα κονδύλια\nΟι Δήμοι θα εισηγούνται και οι Περιφέρειες θα αποφασίζουν για την κατεύθυνση των κονδυλίων που προσφέρονται από το υπουργείο Ανάπτυξης για έργα σε πυρόπληκτες περιοχές και προέρχονται από το λεγόμενο «Ταμείο Μολυβιάτη». Αυτό προκύπτει από την απάντηση για τα συνολικά ποσά χρηματοδοτήσεων έργων από τον Λογαριασμό Αρωγής Πυροπλήκτων (πρώην ΕΤΕΑ- Ταμείο Μολυβιάτη) που διαβίβασε στη Βουλή ο υπουργός Οικονομικών, Γιάννης Στουρνάρας, μετά από αίτημα βουλευτών του ΣΥΡΙΖΑ.\nΘέμα διαπραγμάτευσης με την Τρόικα είναι η ένταξη άλλων 12.500 δημοσίων υπαλλήλων στο πρόγραμμα διαθεσιμότητας το Δεκέμβριο. Ο υπουργός Διοικητικής Μεταρρύθμισης άφησε ανοιχτό το ενδεχόμενο να ζητήσει παράταση από τους εκπροσώπους των πιστωτών, ενώ είναι γνωστό ότι θα υπάρξουν μεγάλες δυσκολίες για την εξεύρεση αυτών που θα μπουν στο σχέδιο κινητικότητας σε δεύτερη φάση. «Eίναι κάτι το οποίο θα το δούμε. Δεν θέλουμε να προχωρήσουμε σε βεβιασμένες κινήσεις. Είναι κάτι το οποίο θα το συζητήσουμε σε ένα μήνα» ήταν η απάντηση που έδωσε στη σχετική ερώτηση.\nΣύμφωνα με πληροφορίες της aftodioikisi.gr, το θέμα της παράτασης αλλά και της γενικότερης διαπραγμάτευσης της διαθεσιμότητας (αλλά και των απολύσεων του Δεκεμβρίου), βρίσκονται ψηλά στην ατζέντα της πολιτικής ηγεσίας του υπουργείου Διοικητικής Μεταρρύθμισης αλλά θα ανοίξει αφού η χώρα μας λάβει τη θετική αξιολόγηση των δανειστών μας σχετικά με την κινητικότητα-διαθεσιμότητα του Σεπτεμβρίου.\nΑναφέρθηκε στην ανάγκη ενός μόνιμου μηχανισμού κινητικότητας με διαφάνεια και κανόνες (μιλώντας στον τηλεοπτικό σταθμό Mega)\nκαι διαβεβαίωσε ότι ένα μικρό ποσοστό απολύσεων θα προέλθει από τη δεξαμενή της κινητικότητας.\nΣύμφωνα με τον υπουργό, οι απολύσεις θα προέλθουν επίσης από τους πειθαρχικά ελεγχόμενους υπάλληλους αλλά και από υποθέσεις συμβασιούχων του Δημοσίου και των ΟΤΑ που παραμένουν στη δουλειά τους με προσωρινές διαταγές δικαστηρίων.\nΟ κ. Μητσοτάκης υπογράμμισε εξάλλου πως όσο πιο συνεπής είναι η χώρα σε ό,τι αφορά την επίτευξη των στόχων που έχουν τεθεί τόσο θα ισχυροποιείται η θέση της στη διαπραγμάτευση.\n«Πιστεύω ότι το κλίμα το Σεπτέμβριο θα είναι πολύ καλύτερο από το κλίμα στο οποίο έγινε η διαπραγμάτευση στις αρχές Ιουνίου», σημείωσε ο υπουργός, εν όψει του νέου ελέγχου της τρόικας. «Εύχομαι να είναι μια επίσκεψη ρουτίνας η οποία θα διαπιστώσει ότι η χώρα μας εκπληρώνει τις δεσμεύσεις που είχε αναλάβει», κατέληξε.\nΈνα… καυτό τετράλεπτο με την έναρξη του δευτέρου ημιχρόνου ήταν αρκετό στον Εργοτέλη, ώστε να πετύχει 2 τέρματα και να πάρει τη νίκη με 2-0 επί του Λεβαδειακού στο παιχνίδι που έριξε την αυλαία της 2ης αγωνιστικής το βράδυ της Δευτέρας στο Παγκρήτιο. Με πρωταγωνιστές τους Μπαντιμπανγκά (έφτιαξε τα δύο γκολ), Μπαμ Μπαμ και Αναστασάκο οι Κρητικοί πέτυχαν την πρώτη τους νίκη στο πρωτάθλημα. Προσπάθησε ο Μάντζιος για τους Βοιωτούς, αλλά ήταν άστοχος στην τελική προσπάθεια…\nΚατώτερο των προσδοκιών, σε ό,τι αφορά το θέαμα, ήταν το πρώτο ντέρμπι της Premier (2η αγωνιστική) ανάμεσα σε Γιουνάιτεντ και Τσέλσι, που έμειναν στο 0-0.\nΟυσιαστικά κέρδισε η... τακτική του Μουρίνιο, που έστησε την ομάδα του με αμυντικούς προσανατολισμούς και με ξεκάθαρο στόχο να κρατήσει το μηδέν.\nΗ Γιουνάιτεντ είχε περισσότερη ώρα την μπάλα στα πόδια της, ωστόσο βρήκε ελάχιστες φορές του διαδρόμους, για να "πατήσει" στην αντίπαλη περιοχή.\nΕνα σουτ του Ρούνεϊ (αγωνίστηκε σε όλο το 90λεπτο και ήταν ο κορυφαίος των γηπεδούχων) στο 55' και μια διπλή προσπάθεια των φαν Πέρσι και Εβρά στο 88' ήταν όλες κι όλες οι φάσεις της Γιουνάιτεντ.\nΜε μακρινά σουτ προσπάθησε να απειλήσει η Τσέλσι, χωρίς όμως να ανησυχήσει ιδιαίτερα ο Ντε Χέα.\nΠλέον, οι δύο ομάδες ετοιμάζονται για τα ντέρμπι της ερχόμενης αγωνιστικής, όπου η Γιουνάιτεντ παίζει με τη Λίβερπουλ και η Τσέλσι με την Αρσεναλ.\nΔιαψεύδει η κυβέρνηση για αίτημα χρήσης στρατιωτικών βάσεων για τη Συρία\n“Ουδέποτε έχει ζητηθεί κάτι τέτοιο από την ελληνική κυβέρνηση”, αναφέρουν οι εν λόγω πηγές.\nΟ Μητροπολίτης Άνθιμος μιλώντας στον ΑΝΤ-1 τόνισε θα πρέπει η Χρυσή Αυγή να ξεφύγει από τη λογική που εφαρμόζει στα συσσίτιά της να δίνει φαγητό μόνο στους Έλληνες.\n«Η Χρυσή Αυγή θα πρέπει να μιμηθεί την Εκκλησία και να δίνει αδιακρίτως», δήλωσε, μεταξύ άλλων, ο Μητροπολίτης Θεσσαλονίκης υπογραμμίζοντας ότι στα συσσίτια της Εκκλησίας δεν γίνεται καμία διάκριση ούτε για κόμματα, ούτε για εθνότητες, ούτε για λαθρομετανάστες.\nΕπίσης, σχολίασε ότι εάν η Χρυσή Αυγή δεν θέλει να δίνει στους λαθρομετανάστες, είναι δικό της θέμα. «Δεν ξέρω πως το ερμηνεύουν»,κατέληξε ο Μητροπολίτης Άνθιμος.\nΣυνάντηση με τον Πρωθυπουργό Αντώνη Σαμαρά θα έχει σήμερα το μεσημέρι (14.00) ο Πρόεδρος της Δημοκρατίας Κάρολος Παπούλιας.\nΟι δυο κορυφαίοι πολιτειακοί άνδρες θα συζητήσουν στο Προεδρικό Μέγαρο τις τρέχουσες πολιτικές εξελίξεις, και το σκηνικό που διαμορφώνεται ενόψει του δύσκολου φθινοπώρου.\nΟ Πρωθυπουργός θα ενημερώσει τον Πρόεδρο της Δημοκρατίας για τα αποτελέσματα του πρόσφατου ταξιδιού του στις Ηνωμένες Πολιτείες και τη συνάντηση που είχε με τον Αμερικανό Πρόεδρο Μπαράκ Ομπάμα, καθώς και για τη στρατηγική της κυβέρνησης στο περιθώριο της συζήτησης που διεξάγεται πλέον δημοσίως, για νέα βοήθεια προς την Ελλάδα.\nΤαυτόχρονα, ο Κάρολος Παπούλιας και ο Αντώνης Σαμαράς θα συζητήσουν τις διεθνείς εξελίξεις, με τη Συρία να βρίσκεται στο επίκεντρο, λόγω του σκηνικού που διαμορφώνεται για στρατιωτική επέμβαση, καθώς και για την Αίγυπτο, όπου μεταβαίνει και ο αντιπρόεδρος της κυβέρνησης και Υπουργός Εξωτερικών Ευάγγελος Βενιζέλος.\nΚανονικά το ραντεβού Ομπάμα-Πούτιν στην Αγία Πετρούπολη\nΟ αμερικανός πρόεδρος, Μπαράκ Ομπάμα, αναμένεται να συναντηθεί την επόμενη εβδομάδα με τον Ρώσο ομόλογό του, Βλαντιμίρ Πούτιν, κατά τη σύνοδο κορυφής της G20 που θα πραγματοποιηθεί στην Αγία Πετρούπολη, δήλωσε τη Δευτέρα ο εκπρόσωπος του Λευκού Οίκου, Τζέι Κάρνεϊ.\nΟι δύο ηγέτες βρίσκονται σε αντιπαράθεση σχετικά με την απόφαση του Πούτιν να χορηγήσει προσωρινό άσυλο στον πρώην συνεργάτη των αμερικανικών μυστικών υπηρεσιών, Έντουαρντ Σνόουντεν. Η κίνηση αυτή του Ρώσου προέδρου έδωσε τη δυνατότητα στον Σνόουντεν να αποφύγει την έκδοσή του στις ΗΠΑ, όπου κατηγορείται για κατασκοπεία και διαρροή απόρρητων πληροφοριών των αμερικανικών προγραμμάτων παρακολούθησης.\nΕις ένδειξη διαμαρτυρίας σε αυτή την κίνηση του Πούτιν, ο Ομπάμα ανέβαλε τις συνομιλίες με τη Μόσχα, που ήταν προγραμματισμένο να διεξαχθούν εν όψει της συνόδου κορυφής.\nΩστόσο, ο Κάρνεϊ κατέστησε σαφές πως οι δύο ηγέτες θα συναντηθούν στην Αγία Πετρούπολη την ερχόμενη εβδομάδα. «Είναι σίγουρο ότι ο πρόεδρος θα συναντηθεί με τον Πούτιν», δήλωσε στους δημοσιογράφους ο Κάρνεϊ.\nΤΥΜΠΑΝΑ ΠΟΛΕΜΟΥ - Οι ΗΠΑ ζήτησαν τις βάσεις Σούδας και Καλαμάτας για επέμβαση στη Συρία\nΤις βάσεις της Σούδας και της Καλαμάτας ζήτησαν επίσημα οι ΗΠΑ για ενδεχόμενη στρατιωτική επέμβαση στη Συρία.\nTην ελληνική συνδρομή με παροχή διευκολύνσεων για διέλευση πολεμικών αεροσκαφών και πλοίων και χρίση των στρατιωτικών βάσεων της Σούδας και της Καλαμάτας ζήτησε σύμφωνα με πληροφορίες και επισήμως η Ουάσινγκτον στο πλαίσιο των σχεδιασμών για ενδεχόμενη στρατιωτική επέμβαση στη Συρία.\nΠηγή: ΣΚΑΪ - news247.gr\nΠαιδικοί: Εκτός 18.000 παιδιά – Αναζητούνται κονδύλια για τα 8.000\nΕκτός παιδικών σταθμών μένουν με τα σημερινά δεδομένα περί τα 8.000 + 10.000 παιδιά (σύνολο: 18.000) μετά και την εκδίκαση των ενστάσεων που είχαν υποβληθεί.\nΣυγκεκριμένα, σύμφωνα με πληροφορίες της aftodioikisi.gr, μετά την εκδίκαση των ενστάσεων από στα 71.277 παιδιά οι αιτήσεις των οποίων ήταν εξαρχής εντάξει ως προς τα δικαιολογητικά προστέθηκαν ακόμη 10.000, αυξάνοντας το συνολικό αριθμό σε 81.268 παιδιά.\nΩστόσο οι δομές (δημοτικές και ιδιωτικές) έχουν δυνατότητα φιλοξενίας μόνον 71.323 παιδιών, που είναι και ο ανώτατος αριθμός ο οποίος μπορεί να ικανοποιηθεί.\nΑναζητούνται 20 εκατ. ευρώ\nΜε βάση την αρχική χρηματοδότηση των 149 εκατ. ευρώ καλύπτονται μέχρι σήμερα 57.000 παιδιά. Αν σε αυτά προστεθούν και 15 εκατ. ευρώ που δόθηκαν προχθές από το Πρόγραμμα «Διοικητική Μεταρρύθμιση» με απόφαση της υφυπουργού Εύης Χριστοφιλοπούλου καλύπτονται ακόμη 6.000 παιδιά, συνολικά, δηλαδή, 63.000.\nΜένουν δηλαδή, εκτός δομών 18.000 παιδιά, εκ των οποίων τα 8.000 θα γίνει προσπάθεια να καλυφθούν είτε, όπως έχει γράψει η aftodioikisi.gr, με τη μείωση του voucher (ετήσιο κόστος ανά παιδί) είτε με άλλους εναλλακτικούς τρόπους.\nΓι’ αυτό το λόγο συνεδριάζει σήμερα το δ.σ. της ΚΕΔΕ προκειμένου είτε να απαντήσει θετικά στην πρόταση του υπουργείου Εσωτερικών για μείωση του voucher είτε να προτείνει εναλλακτικές λύσεις. Πάντως, οι δήμαρχοι έχουν διαμηνύσει στο ΥΠΕΣ ότι για να καλυφθούν όλα τα παιδιά (τα 71.000) απαιτούνται ακόμη 20 εκατ. ευρώ.\nΝα σημειωθεί ότι χθες αναρτήθηκαν στην ιστοσελίδα της ΕΕΤΑΑ (www.eetaa.gr) τα ονόματα των 57.000 παιδιών τα οποία μετά την εκδίκαση των ενστάσεων, που πληρούν όλες τις προϋποθέσεις για να γίνουν δεκτά στους παιδικούς και βρεφονηπιακούς σταθμούς, ενώ μέχρι την Παρασκευή θα ανακοινωθούν και τα επιπλέον 6.000 ονόμα που καλύπτονται με τη χρηματοδότηση των 15 εκατ. ευρώ από το υπουργείο Διοικητικής Μεταρρύθμισης.\nΥπενθυμίζεται ότι οι ωφελούμενες γυναίκες θα πρέπει να τις αναζητήσουν, στη δομή όπου έχουν επιλεγεί, προκειμένου να εγγράψουν το ή τα παιδιά τους μέχρι και τις 13/9/2013.\nΌλα τα ονόματα που παίζουν για... Δήμαρχοι στην Πελοπόννησο\nΣτην Καλαμάτα, ισχυρός παραμένει ο «γαλάζιος» δήμαρχος, Παν. Νίκας. Από το ΠΑΣΟΚ συζητείται το όνομα της αντιπεριφερειάρχου Ντ. Νικολάκου, αλλά και της νέας γ.γ. του υπουργείου Περιβάλλοντος, Ν. Γιαννακοπούλου, ενώ στον ΣΥΡΙΖΑ το όνομα του βουλευτή Θ. Πετράκου. Πληροφορίες αναφέρουν ότι ενδιαφέρον εκφράζει και η πρ. βουλευτής Σ. Καλαντζάκου. Τη δική του υποψηφιότητα ανακοίνωσε ο πρόεδρος του Δικηγορικού Συλλόγου, Κ. Μαργέλης, ενώ από τη Χρυσή Αυγή κινείται ο βουλευτής Δ. Κουτσούκης.\nΣτην Τρίπολη, φαβορί είναι ο νυν «γαλάζιος» δήμαρχος, Γ. Σμυρνιώτης, ενώ από το ΠΑΣΟΚ, εκτός του Δ. Παυλή, ακούγεται και ο Κ. Τζούμης. Ο ΣΥΡΙΖΑ προκρίνει την ηθοποιό Αντ. Γιαννούλη. Επίσης κινείται ο υποψήφιος περιφερειακός σύμβουλος του Π. Τατούλη, Ν. Γιαννακόπουλος.\nΣτη Σπάρτη, νέα θητεία θα διεκδικήσει ο Στ. Αργειτάκος, όπως στο Ναύπλιο ο Δ. Κωστούρος, όπου υποψηφιότητα θα καταθέσουν οι Χρ. Γραμματικόπουλος (Ν.Δ.), Τ. Σαλεσιώτης (ΠΑΣΟΚ) και ο δικηγόρος Γ. Γκιόλας (ΣΥΡΙΖΑ).\nΣτην Κόρινθο θα διεκδικήσει ξανά τον δήμο ο Αλ. Πνευματικός, με αντιπάλους τους B. Νανόπουλο, H. Χρηστάκη και Γ. Γκεζερλή.\nΚαι πως όλοι αυτοί δεν θα άκουγαν ευχάριστα τον ΣΥΡΙΖΑ και τις Συνιστώσες του να τους λένε πως δεν σκοπεύουν να αλλάξουν τίποτε, πως θα επιμείνουν στις βεβαιότητές τους.\nΟ ΚΥΛΛΗΝΙΟΣ ΗΧΟΣ ΠΑΕΙ ΜΑΚΡΙΑ ΑΝ ΚΑΙ ΔΕΝ ΕΙΝΑΙ ΗΛΕΚΤΡΙΚΟΣ\nTου Γρηγόρη Κλαδούχου*\n(ΤΑ ΣΗΜΑΤΑ - ΤΑΥΤΟΤΗΤΕΣ ΤΩΝ ΤΟΠΩΝ)\nΑπό ένα φίλο έλαβα μια ευγενική πρόσκληση: «… στην εκδήλωση 5⁰ Ziria Music Festival “Νίκος Δόικας’’». Οροπέδιο Ζήρειας (Κυλλήνη) Κορινθίας, υψόμετρο 1600 μέτρα.H απάντησή μου; Σκέψεις ανάμεσα σε πολλά που είναι συζητήσιμα. Όπως η αντίληψη της υπαίθρου, των βουνών. Τι σημαίνει ελευθερία της φύσης, προστασία της γης και στις γεωσυμβολικές όψεις της. Πεδία διερεύνησης για πολιτικούς, αυτοδιοικητικούς, συλλόγους, πολίτες.\nΠΡΟΣΤΑΣΙΑ ΤΗΣ ΦΥΣΗΣ δεν σημαίνει μονάχα παγιοποίηση δεδομένων, αποκατάσταση τραυματισμένου τοπίου ως αισθητικού και αρχιτεκτονικού υποκειμένου. Αλλά και τιθάσευση της ανθρώπινης συμπεριφοράς στην εισβολή στα βουνά, στη φύση, με τη λάθος εκδοχή της ζωής. « Τη φύση πήρε για δάσκαλο ο άνθρωπος στο δρόμο του στη ζωή του». Αυτό πίστευε ο Πικιώνης. Δεν γνωρίζουμε αν θα το υποστήριζε σήμερα.\nX. A.: Όχι στο ξεπούλημα της Ελληνικής Αμυντικής Βιομηχανίας\nΑυτοί που επί δεκαετίες είχαν ως βασική πηγή πλουτισμού τις μίζες από τα εξοπλιστικά προγράμματα, αυτοί που χρέωσαν κάθε Έλληνα πολίτη με 60.000 ευρώ από το μεγάλο φαγοπότι των εξοπλισμών, αποφάσισαν το κλείσιμο εθνικής σημασίας εργοστασίων και γραμμών παραγωγής των ΕΑΣ και ΕΛΒΟ και το ξεπούλημα στους διεθνείς τοκογλύφους της ακίνητης περιουσίας αυτών των εταιριών, παράλληλα με την απόλυση εξειδικευμένου και δυσεύρετου τεχνικού προσωπικού.\nΗ ΧΡΥΣΗ ΑΥΓΗ θα αντισταθεί και θα ματαιώσει την εκποίηση της νευραλγικής Ελληνικής Αμυντικής Βιομηχανίας που αποτελεί δομικό στοιχείο της Εθνικής Άμυνας και πυλώνα της αποτρεπτικής ισχύος των Ενόπλων Δυνάμεων. Η πώληση νευραλγικών μονάδων της Αμυντικής Βιομηχανίας σε ξένα συμφέροντα αποτελεί ντροπή και προδοσία.\nO ΤΕΡΕΝΣ ΚΟΥΙΚ ΑΝΑΦΟΡΙΚΑ ΜΕ ΤΑ ΠΡΟΒΛΗΜΑΤΑ ΣΕ ΒΑΡΟΣ ΕΛΛΗΝΩΝ ΔΗΜΟΣΙΟΓΡΑΦΩΝ/ΑΝΤΑΠΟΚΡΙΤΩΝ ΣΤΗ ΜΟΣΧΑ ΑΠΟ ΤΗΝ ΕΚΕΙ ΕΛΛΗΝΙΚΗ ΠΡΕΣΒΕΙΑ\nΤις έντονες διαμαρτυρίες Ελλήνων ανταποκριτών στη Μόσχα, για τη σοβαρότατη εμπλοκή που έχουν στην αποστολή τους σε μία σημαντικότατη χώρα, όπως είναι η Ρωσία, με ευθύνη της εκεί Ελληνικής Πρεσβείας, μεταφέρει με Ερώτησή του προς τον Υπουργό Εξωτερικών Ευάγγελο Βενιζέλο και τον Υφυπουργό στον Πρωθυπουργό, δημοσιογράφο Σίμο Κεδίκογλου, ο Βουλευτής Επικρατείας Τομεάρχης Εξωτερικών των ΑΝΕΞΑΡΤΗΤΩΝ ΕΛΛΗΝΩΝ Δημοσιογράφος Τέρενς Κουίκ.\nΠ. Τατούλης: "Καλούμε τους δήμους να μειώσουν τα δημοτικά τέλη αφού...\n«Ο διεθνής διαγωνισμός για την ολοκληρωμένη διαχείριση των απορριμμάτων στην Περιφέρεια Πελοποννήσου είναι αναμφίβολα το μεγάλο μας έργο και αποτελεί πλέον το εθνικό μοντέλο για τη χώρα, είτε το θέλουμε είτε όχι» δήλωσε ο Περιφερειάρχης Πελοποννήσου Πέτρος Τατούλης κατά την ενημέρωση του Περιφερειακού Συμβουλίου για το αίσιο αποτέλεσμά του και την ανακήρυξη προσωρινού αναδόχου, στη συνεδρίαση της Δευτέρας 26 Αυγούστου 2013.


15/07/2017. Μινεάπολις, Η.Π.Α. Η (λευκή) Αμερικανοαυστραλέζα Justine Ruszczyk-Damond, καλεί τον αριθμό ανάγκης 911 (το αντίστοιχο δικό μας 100) προκειμένου να αναφέρει πιθανό περιστατικό επιθέσεως όπισθεν της οικίας της.\nΣτο περιστατικό ανταποκρίνεται ο Αμερικανοσομαλός Αστυνομικός Muhammad Noor, ο οποίος υπό αδιευκρίνιστες συνθήκες τραυματίζει θανάσιμα την Justine με μία σφαίρα στο στήθος. O Noor απολύεται από την –πολιτειακή- Αστυνομία, συλλαμβάνεται, δικάζεται και καταδικάζεται σε κάθειρξη 12 ετών για την πράξη του. Να σημειωθεί πως η Justine, εργαζόταν ως προπονήτρια διαλογισμού.\n25/05/2020. Μινεάπολις Η.Π.Α. Ο Αφροαμερικανός George Floyd, υπάλληλος ασφαλείας σε νυκτερινό μαγαζί της πόλης, συλλαμβάνεται μετά από καταγγελία για χρήση πλαστού χαρτονομίσματος. Κατά την σύλληψή του, ο (λευκός) αστυνομικός Derek Chauvin, επίσης της πολιτειακής Αστυνομίας, του ασκεί πίεση στον λαιμό με συνέπεια τον -κατά μία ανεξάρτητη ιατροδικαστική εξέταση-, ασφυκτικό θάνατό του.\nΣτο σημείο παρευρίσκονται και συνδράμουν τον Chauvin οι συνάδελφοί του Tou Thao (ασιατικής καταγωγής), J. Alexander Kueng (λευκός), and Thomas K. Lane (λευκός). Να σημειωθεί πως ο Floyd, με προσωνύμιο «Big Floyd», είχε συλληφθεί το 2007 για ένοπλη ληστεία και εισβολή σε οικία και είχε παραμείνει έγκλειστος επί πέντε έτη.\nΤα παραπάνω λέγονται γεγονότα, αγαπητοί φίλες και φίλοι. Τα βρίσκουμε, ερευνώντας το διαδίκτυο, χωρίς να φορούμε παρωπίδες. Ας δούμε λοιπόν τί ομοιότητες βρίσκουμε στα δύο περιστατικά: δύο τραγικές απώλειες ανθρώπων(διαφορετικών φυλών), οι οποίες προήλθαν από κακή εκτίμηση Αστυνομικών (διαφορετικών φυλών) της ίδιας Υπηρεσίας της ίδιας πόλης. Επίσης βλέπουμε πώς οι εμπλεκόμενοι Αστυνομικοί, σε αμφότερες τις περιπτώσεις, έχουν ήδη (στην πρώτη περίπτωση πλήρως), υποστεί τις συνέπειες των κακών τους εκτιμήσεων. Ως εδώ οι ομοιότητες.\nΜετά τον θάνατο της Justine, οι συγγενείς της, καθώς και χίλιοι περί τον αριθμό συμπολίτες τους, πραγματοποίησαν επιμνημόσυνη δέηση σε ένα πάρκο της Μινεάπολις, και εν συνεχεία ειρηνική και σιωπηλή πορεία στο κέντρο της πόλης. Μετά τον θάνατο του Floyd, οι πόλεις των Η.Π.Α καίγονται, καταστήματα λεηλατούνται, και τουλάχιστον άλλοι πέντε άνθρωποι, έχουν χάσει την ζωή τους.\nΤα κινήματα και οι συλλογικότητες, οι οποίες εμπλέκονται στις σχετικές «διαμαρτυρίες», στρέφονται κατά του ρατσισμού της Αμερικανικής κοινωνίας,\nΔιαμαρτύρονται δε, διότι η συμπεριφορά της Αστυνομίας σε βάρος των Αφροαμερικανών, είναι εξόχως βίαιη και ρατσιστική. Ας δούμε τι λένε οι αριθμοί.\nΚατά τα έτη 2017, 2018, 2019 και 2020, οι –πολιτειακές- Υπηρεσίες επιβολής του Νόμου, πυροβόλησαν και σκότωσαν αντιστοίχως 457, 399, 370 και 42 ανθρώπους λευκής φυλής, 179, 148, 158, και 13 ανθρώπους λατινικής καταγωγής, και 223, 209, 235 και 31 Αφροαμερικανούς. Γιατί εάν θέλουμε να έχουμε άποψη καλό είναι να δηλώνουμε και τις πηγές μας.\nΤα «τσιτάτα» είναι εύκολα). Εύκολα μπορεί να εντοπίσει κανείς, ότι ο σχετικός ισχυρισμός προφανώς δεν ισχύει. Ακόμη μεγαλύτερο ενδιαφέρον παρουσιάζει άρθρο του ειδησεογραφικού ιστοτόπου America-Al Jazeera , σύμφωνα με το οποίο, όχι απλώς οι θάνατοι Αφροαμερικανών από την Αστυνομία, είναι λιγότεροι σε σχέση με τους αντιστοίχους λευκών ή λατίνων, αλλά πολλές φορές δηλώνονται περισσότεροι των πρώτων (overrepresented) σε σχέση με των υπολοίπων.\nΤο αντίστροφο ωστόσο, ισχύει στις περιπτώσεις διαφυλετικής βίας, όπως αυτές αποτυπώνονται στο παρακάτω γράφημα (στο οποίο αναφέρεται και η πηγή του):\nΠολλοί θα σπεύσουν να με κατηγορήσουν, ότι επιχειρώ μακάβριους συμψηφισμούς. Θα σπεύσω να τους απαντήσω πως επιχειρώ το αντίθετο. Καυτηριάζω την βιομηχανία εμπορευματοποίησης θανάτων που πραγματοποιείται από το «Κίνημα», κάθε φορά που κάποιος μη λευκός ή/και μη Χριστιανός χάνει την ζωή του.\nΟι αριθμοί δείχνουν ότι η περίφημος, και υιοθετούμενος φυσικά και από τα εγχώρια ΜΜΕ, ρατσιστικός χαρακτήρας της Αμερικανικής Κοινωνίας, και της Αμερικανικής Πολιτείας, η οποία δήθεν διοικείται από τον Λευκό Χριστιανό Ετεροφυλόφιλο Άνδρα, όχι απλώς δεν ισχύει, αλλά μάλλον βρίσκεται σε εξέλιξη μία αντίθετη μορφή βίας, η οποία με αφορμή της ένα τραγικό γεγονός ξεσπά σε ό,τι βρει μπροστά της.\nΤο «Κίνημα» συντηρεί με επιτυχία τους μύθους του, με τον πιο χυδαίο τρόπο: ανάγοντας άγνωστους νεκρούς ανθρώπους, σε μορφές, προσδίδοντάς τους χαρακτηριστικά που ουδέποτε είχαν, και ενδεχομένως ουδέποτε επιθυμούσαν να αποκτήσουν.\nΓια το «Κίνημα» τα γκέτο και οι ανισότητες, δεν είναι προβλήματα, αλλά λόγος ύπαρξης. Τα συντηρεί με ευλάβεια, για να μπορεί εξαπολύει συνεχώς το κήρυγμά του.\nΤο «Κίνημα» των δικαιωμάτων των «μειονοτήτων» αγνοεί φυσικά, το δικαίωμα στα αντίστοιχα δικαιώματα των λευκών. Το «Κίνημα» δεν έκαψε τις Η.Π.Α. για την Justine. Συμψηφισμούς κάνει το «Κίνημα», όχι εγώ.\nΟποιαδήποτε ομοιότητα με εγχώριες περιπτώσεις, παρελθούσες ή μελλοντικές, είναι όλως συμπτωματική…


Η «συνταγή» της μπουγάδας πίσω από κλοπή 18.000 € – Η ατάκα του δράστη σε νοικοκυρά\nΑρχική σελίδαΕλλάδαΗ «συνταγή» της μπουγάδας πίσω από κλοπή 18.000 € – Η ατάκα του δράστη σε νοικοκυρά\nΟ δράστης στη Θεσσαλονίκη κατάφερε να ολοκληρώσει την κλοπή χωρίς να κινήσει υποψίες. Άφωνη η ιδιοκτήτρια του σπιτιού, όταν κατάλαβε τι είχε συμβεί…\nΑυτή η κλοπή στη Θεσσαλονίκη είχε ιδιαιτερότητες. Ο δράστης ζήτησε άδεια για να μπει στο διαμέρισμα από την ιδιοκτήτρια. Της είπε ότι ήθελε να μαζέψει τα ρούχα που είχαν πέσει στο μπαλκόνι της και ήταν δικά του. Ο νεαρός είχε φροντίσει να ρίξει ορισμένα και έτσι η γυναίκα δεν υποψιάστηκε αυτά που επρόκειτο να ακολουθήσουν. Όπως διαπιστώθηκε ο κλέφτης βρήκε την ευκαιρία και έφυγε μαζί με τα ρούχα που είχε ρίξει και με κοσμήματα μεγάλης αξίας.\nΔικυκλιστές της Ομάδας Ζ της Διεύθυνσης Άμεσης Δράσης στη Θεσσαλονίκη, συνέλαβαν επ΄ αυτοφώρω έναν νεαρό, ο οποίος αφαίρεσε κοσμήματα από σπίτι, στην περιοχή της Χαριλάου. Ειδικότερα, το μεσημέρι του Σαββάτου 11 Ιουνίου, ο κλέφτης, με το πρόσχημα ότι του έπεσαν ρούχα του στο μπαλκόνι μιας 67χρονης, μπήκε μέσα και αφαίρεσε χρυσαφικά, αξίας περίπου 18.000 ευρώ.\nΑπό την περαιτέρω έρευνα που διενήργησαν αστυνομικοί του Τμήματος Ασφαλείας Χαριλάου – Αναλήψεως, προέκυψε ότι ο προαναφερόμενος μαζί με συνεργό του, το χρονικό διάστημα από τέλος Απριλίου 2021 έως τέλος Μαΐου του τρέχοντος έτους προέβησαν από κοινού σε ακόμη οκτώ περιπτώσεις κλοπών, τετελεσμένων και σε απόπειρα, στην ευρύτερη περιοχή της Ανάληψης και της Χαριλάου, από όπου αφαίρεσαν χρηματικά ποσά και κοσμήματα.


Τα Ανήλια: Δωρεάν διανομή φρούτων – λαχανικών στα σχολεία της Χαλκιδικής\nΟ κ. Καρανάσιος ανακοινώνει ότι η διανομή θα γίνει στους μαθητές των δημοσίων και ιδιωτικών σχολείων επτά Περιφερειών της χώρας και των Περιφερειακών Ενοτήτων Χαλκιδικής, Ημαθίας, Κιλκίς, Πέλλας, Πιερίας και Σερρών.\n¨Πρόκειται για ευρωπαϊκό πρόγραμμα που στοχεύει στην εκμάθηση ενός υγιεινού τρόπου διατροφής στους μαθητές και χρηματοδοτείται\nμε 4.483.600 ευρώ, εκ των οποίων 3.143.600 ευρώ προέρχονται από ευρωπαϊκούς πόρους και 1.340.000 ευρώ από εθνικές πιστώσεις¨, αναφέρει σε δήλωσή του ο κ. Καρανάσιος.\nΤο «καλάθι» θα περιλαμβάνει μήλα, αχλάδια, πορτοκάλια, μανταρίνια, σταφύλια, ροδάκινα, νεκταρίνια, βερίκοκα, τομάτα τύπου τσέρι, αγγουράκια, φυσικός χυμός πορτοκάλι, φυσικός χυμός ροδάκινο, και φρουτοσαλάτα σε φυσικό χυμό φρούτου.\nΗ διανομή των προϊόντων, θα γίνεται με βάση την εποχικότητά τους και τη διαθεσιμότητά τους κατά τη χρονική περίοδο υλοποίησης του σχεδίου.\nΑναρτήθηκε από Τα Ανήλια στις 10/31/2014 04:39:00 μ.μ.\nΕτικέτες Ημαθία, Κιλκίς, Παιδεία, Πέλλα, Πιερία, Σέρρες, Χαλκιδική


Euro 2004: Σαν σήμερα το έπος της Πορτογαλίας - Αναβιώνει απόψε στη Ριζούπολη | Έθνος\nΗ Ελλάδα πρωταθλήτρια Ευρώπης στο Euro 2004 (copyright: Intime)\nEuro 2004: Σαν σήμερα το έπος της Πορτογαλίας - Αναβιώνει απόψε στη Ριζούπολη\nΑΘΛΗΤΙΣΜΟΣ 04.07.2019 07:32\nΤελευταία Ενημέρωση 04.07.2019 08:39\n«Ερχοµαι πάντα µε χαρά στην Ελλάδα. Μαζί µε τους ποδοσφαιριστές θέλουµε να χαρούµε και να θυµηθούµε παλιές καλές στιγµές. Ξέρουµε πως έχουµε πετύχει κάτι ιδιαίτερο. Ο κόσµος ακόµα µας ευγνωµονεί και αναγνωρίζει το επίτευγµα της Πορτογαλίας» τόνισε ο Χερ Οτο και προσέθεσε: «Οι τιµές και η αναγνώριση εκείνης της εποχής θα υπάρχουν πάντα. Αυτό ίσως περάσει σε δεύτερη µοίρα µόνο αν µια οµάδα καταφέρει κάτι ανάλογο. Βέβαια είναι πάρα πολύ δύσκολο να βρεθεί οµάδα να πετύχει κάτι σαν αυτό που πετύχαµε στην Πορτογαλία». Ο Ρεχάγκελ απέφυγε να... ανακοινώσει ενδεκάδα, ενώ µε χιούµορ σχολίασε πως τον ανησυχεί που στους Πορτογάλους βρίσκονται παίκτες που σταµάτησαν πρόσφατα το ποδόσφαιρο.\nΟ Φερνάντο Σάντος, πολύ άνετος και µε ιδιαίτερο κέφι, θυµήθηκε όταν ήρθε για πρώτη φορά στην Ελλάδα για την ΑΕΚ και έβαλε την πρώτη προπόνηση στις 8 το πρωί. «Ηρθαν ο Δέλλας και ο Νικολαΐδης και µου είπαν ότι δεν µπορεί να γίνει προπόνηση εκείνη την ώρα, γιατί έχει πολλή κίνηση και έτσι την άλλαξα στις 7. Τότε ήρθαν όλοι και µου είπαν δεν πειράζει, ας την αφήσουµε στις 8. Οι Ελληνες παίκτες έχουν µια νοοτροπία που δεν είχα αντιληφθεί. Πρέπει να τους εξηγείς τι θέλεις να κάνουν και γιατί. Υπάρχει σίγουρα η νοοτροπία της... καφετέριας». Αναφερόµενος στην επιτυχία του Οτο Ρεχάγκελ τόνισε: «Αυτό το οποίο κατάφερε ήταν καταπληκτικό, έχει γραφτεί στην Ιστορία. Κατάφερε να φτιάξει µια σπουδαία οµάδα µε εξαιρετικούς παίκτες».


ΚΟΡΙΝΘΙΩΝ ΒΙΟΣ ΚΑΙ ΠΟΛΙΤΕΙΑ: Μας πήρανε χαμπάρι;-Οι πράσινες business του καφετζή με τη Ferrari\nΜας πήρανε χαμπάρι;-Οι πράσινες business του καφετζή με τη Ferrari\nΕμείς μόνο αντιγραφή κάνουμε από αυτό το άρθρο μαζί με τη φωτογραφία του ''περί ου ο λόγος''\nΟι πράσινες business του καφετζή με τη Ferrari\n''Διαβάζουν στον Τύπο για τους παχυλούς μισθούς των βουλευτών, τα προνόμια των 300, τα αδικαιολόγητα εισοδήματα των υπαλλήλων της Βουλής και σιγοψιθυρίζουν στον εαυτό τους «υπομονή»... Καθημερινά έρχονται σε επαφή με όλους εκείνους που προκαλούν φθόνο και οργή στον ελληνικό λαό, εν μέσω κρίσης, με την πολυτελή ζωή τους και τη βουλευτική τους ασυλία. Τους εξυπηρετούν, τρέχουν σαν μηχανάκια πάνω-κάτω τους ορόφους του Κοινοβουλίου, με το δίσκο γεμάτο για να τους σερβίρουν. Σκύβουν συγκαταβατικά το κεφάλι, γιατί πολλές φορές, δυστυχώς, η εργασία είναι ανάγκη και όχι «ζωή, σκέψη, φως» όπως με θέρμη υποστήριζε ο Βίκτορ Ουγκό. Οι εργαζόμενοι στους χώρους εστίασης της Βουλής είναι οι σύγχρονοι προλετάριοι μιας εποχής όπου οι κραυγαλέες ανισότητες «εδράζονται» ακόμη και μέσα στο άντρο της Δημοκρατίας. Αλλοι ανασφάλιστοι, άλλοι απλήρωτοι μήνες, άλλοι αναίτια απολυμένοι, και σχεδόν όλοι τους να περιμένουν να πληρωθούν τις υπερωρίες τους εδώ και ένα χρόνο! Κι όλα αυτά από έναν επιχειρηματία με... πράσινες καταβολές, που παίρνει με άνεση διαγωνισμούς του Δημοσίου και μεταξύ αυτών έχει αναλάβει την τροφοδοσία (catering) των συνεδριάσεων του Υπουργικού Συμβουλίου (σχετικό έγγραφο δεξιά). Εναν επιχειρηματία με «φίλους» στην κυβέρνηση και το δημοσιογραφικό χώρο, υψηλές γνωριμίες και ακριβά γούστα, αφού κυκλοφορεί, όπως λέγεται, με πολυτελή αυτοκίνητα μεταξύ των οποίων και μια Ferrari.\nΟι παραβιάσεις της εργασιακής νομοθεσίας από τον κ. Γιώργο Πιέτρη, σημερινό «ανάδοχο» των κυλικείων της Βουλής, είναι προκλητικές υπό την ανοχή της ίδιας της Βουλής, όπως κατήγγειλαν στις «Α» εργαζόμενοι στο κυλικείο που ζήτησαν να τηρηθεί η ανωνυμία τους, καθώς φοβούνται ότι θα χάσουν τη δουλειά τους. Σύμφωνα με τις ίδιες κατεγγελίες, η μισθοδοσία των 45 εργαζομένων γίνεται με καθυστέρηση τουλάχιστον ενός μήνα. Οι υπερωρίες δεν καταγράφονται πουθενά και, φυσικά, δεν καταβάλλονται στο προσωπικό. Οι μομφές του προσωπικού για ανασφάλιστους εργαζομένους συνιστούν πολιτικό σκάνδαλο, δεδομένου του πρόσφατου ελέγχου της Επιθεώρησης Εργασίας στον κ. Πιέτρη. Ας ξετυλίξουμε, όμως, το κουβάρι από την αρχή. Η Επιθεώρηση Εργασίας έκανε τον πρώτο έλεγχο στις 25 Αυγούστου έπειτα από επώνυμη καταγγελία των εργαζομένων. Οπως προκύπτει από το πόρισμα των ελεγκτών της: «Βρέθηκαν παραβιάσεις εργασιακής νομοθεσίας όπως ανασφάλιστοι εργαζόμενοι, περιπτώσεις που δεν διέθεταν την καρτέλα αναγραφής των ρεπό και των εργασιακών ωρών». Σε οποιαδήποτε άλλη περίπτωση ο εργοδότης θα είχε τιμωρηθεί για τις σοβαρές του παραβάσεις με βαρύ πρόστιμο. Πρωτοφανές για τα ελληνικά δεδομένα, ο κ. Γιώργος Πιέτρης δέχθηκε το ανελέητο... πλήγμα των απλών συστάσεων προς το πρόσωπό του από τους ελεγκτές της Επιθεώρησης Εργασίας!\nΑπέλυσε μελλοντικό πατέρα με άνεργη γυναίκα\nΑφού ο κοινός ελληνικός νους χαρακτήρισε «ύποπτο χάιδεμα» το πόρισμα από πλευράς ελεγκτών, η κατακλείδα του κειμένου δημιουργεί επιπλέον ερωτηματικά. Συγκεκριμένα, το πόρισμα καταλήγει καινοφανώς ως εξής: «Αποκαταστάθηκε η εργασιακή ειρήνη στους χώρους εστίασης του Μεγάρου της Βουλής και διασφαλίστηκαν οι θέσεις εργασίας». Οπως μας επεσήμανε ο ίδιος ο γ.γ. της Βουλής, Θάνος Παπαϊωάννου: «Είναι, όντως, αξιοπερίεργη η τελευταία αναφορά του πορίσματος στη διασφάλιση των εργασιακών θέσεων, δεδομένου ότι δεν συνηθίζεται από τους ελεγκτές να διατυπώνουν τέτοιου είδους θέσεις». Γιατί τότε το έπραξαν; Προς τι η... ευαισθησία τους για τις θέσεις εργασίας και η... τρυφηλή αναφορά υπέρ του εργοδότη;\nΔεν πέρασαν τριάντα μέρες από την έκδοση του εν λόγω πορίσματος και ο κ. Πιέτρης απέλυσε 13 άτομα, εκ των οποίων ο ένας βρισκόταν σε ιδιαίτερα δεινή οικονομική κατάσταση λόγω του ότι η γυναίκα του είχε προσφάτως απολυθεί, ενώ περίμεναν το πρώτο τους παιδί. Παρόλα αυτά, οι βουλευτές συνεχίζουν έως σήμερα να σφυρίζουν αμέριμνα.\n«Δεν μπορώ να καταλάβω τι είναι αυτό που φταίει και έχει μια κακή παράδοση το κυλικείο της Βουλής. Το ενοίκιο είναι σε εξευτελιστική τιμή, έγιναν ανατιμήσεις στα προϊόντα του από το νέο ανάδοχο, ενώ είναι πολύς ο κόσμος που εξυπηρετείται καθημερινά από το αυτό» αναρωτιέται ο κ. Θ. Παπαϊωάννου. Ενα μέρος των απαντήσεων ενδεχομένως να βρίσκεται στις κατηγορίες που εξαπολύουν οι εργαζόμενοι εναντίων του κ. Πιέτρη.\nΕργαζόμενος ως σερβιτόρος στο καφενείο μας περιέγραψε κατά λέξη: «Ο κ. Πιέτρης εμφανίζεται στη Βουλή σπάνια. Φυσικά, είναι πάντοτε παρών όταν πρόκειται να παραλάβει τις εισπράξεις από το ταμείο».\n«Ο νόμος είμαι εγώ» λέει!\nΓι' αυτό δεν τον βρήκαμε ποτέ στο τηλέφωνο, όταν ρωτήσαμε. «Εκτός του ότι κωφεύει στα παράπονά μας, η συμπεριφορά του είναι τουλάχιστον αλαζονική, έχοντας δηλώσει πάνω σε διαπληκτισμό με το προσωπικό για το ζήτημα των υπερωριών ''Ο νόμος είμαι εγώ''».\nΚυνική δήλωση και αποτύπωση της πραγματικότητας θα λέγαμε μέσα στο ιστορικό, μάλιστα, κτίριο της ελληνικής Δημοκρατίας. Ο εν λόγω επιχειρηματίας, σύμφωνα με τον ίδιο εργαζόμενο, έχει ξεκαθαρίσει πολλές φορές ότι υπερωρίες δεν πρόκειται να πληρώνει, ενώ ενθαρρύνει τους σερβιτόρους να... τρέχουν γρηγορότερα για να πληρώνονται στην ώρα τους.\nΣε περίπτωση, λοιπόν, που το προσωπικό δεν «πιάνει» το χρόνο του Κώστα Κεντέρη στα 200 μέτρα, ίσως θα πρέπει να συμβιβαστεί με την καθυστέρηση πληρωμών... Οι εργαζόμενοι θα έπρεπε, ωστόσο, να είναι ευχαριστημένοι με την παρούσα κατάσταση, μιας και έχουν περάσει και χειρότερα... Ο κ. Πιέτρης θέλησε να καινοτομήσει αναλαμβάνοντας πέρυσι το κυλικείο. Πρότεινε -ανεπιτυχώς- στους εργαζόμενους να γίνουν ωρομίσθιοι με λιγότερα ένσημα φυσικά, καθώς και να φορούν υποχρεωτικά μαύρο κοστούμι με χρυσή γραβάτα (η λεπτομέρεια κάνει πάντα τη διαφορά!). Σαν να μην έφτανε αυτό, όπως παραδέχτηκε και ο κ. Θ. Παπαϊωάννου, ο προηγούμενος ανάδοχος έχει ακόμα χρέη χιλιάδων ευρώ προς το προσωπικό. «Δεν έχουμε πάρει ποτέ τα χρωστούμενα από τον προηγούμενο και εις γνώσην της σημερινής κυβέρνησης ο κ. Πιέτρης μας υποχρεώνει να τους εξυπηρετούμε έως τη μία και τις τρεις τα ξημερώματα και χωρίς να πληρωνόμαστε. Ουδείς ενδιαφέρεται» εξηγεί ο εργαζόμενος, αποδίδοντας το «μπάχαλο» του κράτους εν κράτη μέσα στη Βουλή, την ώρα που ο Ντομινίκ Στρος Καν και ο Ολι Ρεν απαιτούν, μέσα από το Κοινοβούλιο, νέες μειώσεις μισθών και ακόμα πιο ευέλικτες σχέσεις εργασίας. Προφανώς ο φίλα προσκείμενος στο ΠΑΣΟΚ επιχειρηματίας θα τους άκουσε με ικανοποίηση.''\nη πηγή μας : http://apokalypseis.gr/ και το βάζουμε σύνδεσμο για να μη χάνουμε επεισόδια.Αν θέλετε ακολουθείτε.\nΤώρα έχουμε μια απορία: Οι δικοί μας μπλογκοδημοσιογράφοι που έχουνε κάτι ειδήσεις τύπου\n''Τα έξυπνα εσώρουχα σώζουν ζωές'' '''Εφαγε το λαγό μόνος του ο αχάριστος της γνωστής πλατείας'' '''Εκανε τσακωτό τον ένστολο άντρα της..με τον κουμπάρο'' ''Σούπερ γιαγιά made in China'' ''Το ποντιακό μουστάκι που σώζει ζωές'' δεν το πήραν χαμπάρι;\nΔεν μας κόφτει; 'Επεσε σύρμα για να μη βλαφτεί το ''Πρυτανείο'' των συνεντεύξεων;\nΓια να μας φύγει η περιέργεια ρωτάμε.Και για να κάνουν ερωτήσεις στον επιχειρηματία οι δημοσιογράφοι και αυτός να διαψεύσει το δημοσίευμα, όπως συνηθίζεται, και να να δηλώσει ότι θα κάνει μήνυση στις Αποκαλύψεις και στην Αναστασία Γαλάνη.Και να βγει κάποιος άλλος να μιλήσει για συμφέροντα, για λάσπη, για σκοπιμότητες και για ανταγωνιστές.΄Ετσι για το τζέρτζελο ης υπόθεσης ρωτάμε.Μέρες που είναι... να έχουμε και μια κορινθιακή πρώτη αναμετάδοσης και εμείς!!!!\nΕτικέτες Επαναλήψεις, Ιστορίες από παλιά, Ξεφυλίζοντας, Στην Επικαιρότητα


Ανήλικοι οι δράστες της φθοράς αγαλμάτων στη Μυτιλήνη | Η Εφημερίδα των Συντακτών\n12.09.2018, 23:42 | Ετικέτες: Μυτιλήνη, καταστροφή, Λέσβος, αστυνομία\nΗ ΕΛ.ΑΣ. ανακοίνωσε την Τετάρτη ότι εξιχνιάστηκε η υπόθεση πρόκλησης φθορών σε προτομές τριών αγαλμάτων, στην πόλη της Μυτιλήνης. Υπενθυμίζεται ότι πρόκειται για τις προτομές των Θεόδωρου Κολοκοτρώνη, Δημήτρη Βερναρδάκη και Απόστολου Αποστόλου.\nΩς δράστες, ταυτοποιήθηκαν τρεις ανήλικοι, οι οποίοι -σύμφωνα με τις αρχές- ενέργησαν από κοινού, ρίχνοντας κόκκινα μπογιά και προκαλώντας φθορές στα αγάλματα.\nΣε βάρος των τριών ανηλίκων σχηματίστηκε δικογραφία για διακεκριμένες περιπτώσεις φθοράς. Δικογραφία σχηματίστηκε και σε βάρος των γονέων τους, που κατηγορούνται για το αδίκημα της παραμέλησης εποπτείας ανηλίκων.\nΒανδάλισαν την προτομή αντιστασιακού δημάρχου στη Μυτιλήνη\nΦάρσα το τηλεφώνημα για βόμβα στο Νομισματικό μουσείο UPD\nΆγνωστος τηλεφώνησε μετά τις 6:30 το πρωί στην ΕΛ.ΑΣ. και προειδοποίησε ότι θα εκραγεί βόμβα στην Πανεπιστημίου 12. Άνδρες του τμήματος εξουδετέρωσης εκρηκτικών μηχανισμών ερεύνησαν την περιοχή, αλλά δεν βρήκαν κάτι ύποπτο. Στην κυκλοφορία δόθηκε η Πανεπιστημίου, που είχε κλείσει νωρίτερα.